Tidak Akil Baligh Dan Berwajah Comel, Lelaki Berusia 32 Tahun Ini Akui Menghidapi ‘Highlander Syndrome’

Rata-rata netizen terutamanya para gadis kini lebih memilih calon suami yang mempunyai ketinggian 180cm ke atas dan menunjukkan sisi kematangan gentleman persis oppa Korea yang pastinya menjadi kegilaan ramai.

Tidak semua jejaka Korea berjaya mencapai ketinggian pada 180cm dan uniknya ada antara mereka juga belum berjaya mencapai akil baligh walaupun sudah lewat 30an. Bagi yang belum mengetahui, penyakit ini digelar sebagai ‘Highlander Syndrome’.

Percaya atau tidak, penyakit tidak mencapai akil baligh ini benar-benar berlaku pada seorang jejaka Korea bernama Shin Hyo Myung atau digelar sebagai Peter Pan of Korea yang kini berusia 32 tahun.

Jika dilihat dari segi tubuh badan, rupa paras, suara dan ketinggian Shin, sememangnya saling tidak tumpah seperti kanak-kanak yang baru sahaja berusia 12 tahun.

Uniknya, pada kad pengenalan milik beliau jelas membuktikan bahawa Shin telah dilahirkan pada tahun 1989 namun beliau masih tidak memiliki kematangan seorang lelaki normal. Suaranya juga tidak bernada besar dan paling rare, penyakit yang beliau hadapi ini masih berjaya mengekalkan baby face, tidak bermisai serta tidak berjerawat persis kecomelan seorang kanak-kanak bawah umur.

Memetik laporan Koreaboo, Shin dahulunya dikatakan seperti kanak-kanak yang normal. Difahamkan, tumbesaran beliau mula terhenti dan tidak akil baligh sebaik sahaja melangkah masuk ke alam remaja. Beliau kini hanya berjaya mencapai ketinggian pada 163cm.

Walaupun proses akil baligh beliau terencat, namun ia bukan penghalang bagi Shin untuk tidak menjalani kehidupan jejaka Korea yang normal seperti menari di kelab malam dan minum minuman keras seperti soju.

Terdahulu, Shin pernah ditemu ramah dalam sebuah rancangan TV tempatan. Paling mengujakan, beliau dipaksa digayakan makeover oleh kru produksi untuk menampakkan sisi kematangan pada Shin. Namun, sayangnya makeover tersebut tidak berhasil untuk menujukkan sisi kematangan Shin.

Selepas makeover, Shin kemudiannya dibawa ke sebuah temu janji bersama wanita tempatan di sebuah restoran. Dalam janji temu tersebut wanita berkenaan memberikan reaksi dengan mencubit pipi tembam Shin dan seolah-olah tidak percaya bahawa Shin sudah pun berumur lebih daripada 20 tahun.

Khabarnya, Shin lebih meminati wanita yang mempunyai rupa paras persis pelakon Hollywood juga Black Widow dalam filem Marvel iaitu Scarlett Johanson. Bukti jelas menunjukkan sebaik sahaja pihak produksi rancangan tersebut berjaya mengesan poster pelakon jelita berkenaan ditampal dalam bilik tidur Shin.

“Kesihatan tubuh badan yang miliki saat ini sudah memadai biarpun saya tidak mencapai kematangan. Asalkan rupa paras saya masih comel dengan pipi yang tembam dan kulit wajah yang berseri,” ujarnya dalam rancangan TV tersebut.

Iktibar daripada kisah ini, kita mestilah bersyukur bahawa kita semua telah dikurniakan proses akil baligh yang mencerminkan perubahan zaman kanak-kanak yang telah mendewasakan kita.

Baca lagi mengenai kisah lelaki ini yang berpuasa selama 382 hari demi kurus dan kesihatan tubuh badan melalui klik pada pautan di bawah.

382 Hari Berpuasa, Lelaki Ini Berjaya Kurangkan Berat Badan Sebanyak 125 Kilogram


Tidak Baik Untuk Ekonomi, Bank Mungkin Tidak Setuju Dengan Lanjutan Moratorium

Mulai diumumkan sejak April sehingga September yang lalu, kehadiran moratorium secara tidak langsung berjaya menjadi talian hayat buat sejumlah besar orang ramai dalam membayar ansuran bulanan kepada bank.

Walau bagaimanapun, seperti yang ramai sedia maklum, pandemik COVID-19 yang masih belum selesai nampaknya telah memberi kesan kepada membuatkan sejumlah besar individu kehilangan kerja atau dikurangkan gaji. Cadangan lanjutan moratorium antara yang disebutkan oleh beberapa ahli politik bagi membantu golongan yang terkesan.

Dalam pada itu, pelan lanjutan moratorium nampaknya kurang dipersetujui beberapa pihak individu yang pernah berkhidmat di sektor bank di mana lanjutan moratorium ini dikatakan tidak baik untuk ekonomi.

Hal ini kerana lanjutan moratorium telah menyebabkan bank-bank di Malaysia terpaksa menerima keuntungan bersih yang lebih rendah berbanding sebelum ini. Pemilihan untuk melanjutkan moratorium secara bersasar adalah lebih baik khususnya kepada mereka yang terkesan dengan pandemik berbanding penawaran sepenuhnya kepada orang ramai.

Untuk pengetahuan, pengenalan moratorium telah membuatkan keuntungan dua bank popular di Malaysia berkurangan. Sebagai rekod, Malayan Banking Bhd memperoleh jumlah keuntungan bersih RM1.95 bilion berbanding sekitar RM2 bilion pada tahun sebelumnya pada suku tahun yang sama.

CIMB Bank pula sekadar memperoleh keuntungan bersih. sebanyak RM194.4 juta berbanding tahun lalu iaitu lebih RM1 bilion .

Menurut Jeffrey Chew Sun Teong selaku bekas CEO kepada OCBC Bank, orang ramai sudah perlu kembali kerja serta mengamalkan norma baharu dalam usaha untuk membayar ansuran pinjaman kepada bank.

Meskipun terdapat beberapa sektor yang terkesan, individu yang masih berpeluang bekerja perlu bekerja keras melihatkan jumlah kematian yang rendah buat COVID-19 berbanding wabak Spanish Flu yang berlaku pada 2018 serta tidak lagi mengharapkan kepada moratorium.

Sebelum ini Timbalan Menteri Kewangan I, Datuk Abdul Rahim Bakri telah mengumumkan setiap bank di Malaysia mampu serta berpeluang melanjutkan moratorium sehingga Disember 2020.

Bank Di Malaysia Masih Cukup Dana Untuk Lanjutkan Moratorium

Kejutan Moratorium, Berapa Lebihan Faedah Perlu Dibayar Dan Patutkah Kita Ambil?


Tidak Bergantung Kepada Ubat-Ubatan, Lelaki Ini Berjaya Bebas Daripada Virus HIV

HIV (Human Immunodeficiency Virus) merupakan virus yang memusnahkan sistem ketahanan badan serta mengakibatkan pesakit mudah mendapat jangkitan kuman dan kanser. Paling parah pada tahap akhir jangkitan virus ini boleh menyebabkan AIDS (Sindrom Kurang Daya Tahan Melawan Penyakit).

Umum tahu bahawa masih tiada lagi penawar bagi menyembuhkan pesakit yang terjangkiti HIV atau AIDS ini. Namun begitu, pada Mac tahun 2019 lalu, seorang lelaki warganegara England, bernama Adam Castillejo, 40 tahun, disahkan sebagai individu kedua di dunia yang bebas daripada jangkitan virus HIV, lapor halaman BBC.

Difahamkan, Adam tidak sembuh menerusi pengambilan ubat-ubatan HIV sebaliknya dia hanya menjalani rawatan pemindahan sel stem (stem cell) yang digunakan untuk merawat penyakit kanser lymphoma yang dihidapinya.

Bagi yang belum tahu, stem cell merupakan sejenis sel di dalam badan yang berfungsi untuk menjana semula sel-sel darah dan tisu pada organ manusia. Stem cell ini biasanya diambil melalui sum-sum tulang manusia.

Siapa sangka, dengan hanya melakukan rawatan pemindahan sel setem ini, sistem ketahanan badan Adam menjadi kuat sekaligus dapat membantunya melawan jangkitan virus HIV. Kini beliau dilaporkan bebas daripada virus HIV sepenuhnya.

“Kejadian ini sungguh unik bagi saya dan secara rendah diri saya ingin memaklumkan kepada umum bahawa saya sudi menjadi ‘ikon’ untuk memberikan harapan kepada pejuang HIV di luar sana.

“Namun begitu, saya juga tidak mahu orang anggap bahawa saya merupakan insan yang terpilih untuk sembuh daripada penyakit ini kerana ia merupakan takdir yang tidak boleh dinafikan,” ujarnya menerusi satu temu bual bersama NY Times.

Difahamkan, Adam telah disahkan positif HIV sejak berusia 23 tahun. Apabila menerima khabar berita tersebut, dia mula panik dan di dalam fikirannya hanya ada perkataan ‘kematian’. Dia pada ketika itu hanya bergantung sepenuhnya kepada kasih sayang ibunya selepas ayahnya dilaporkan meninggal dunia semasa dia kecil lagi.

“Saya masih ingat di mana pada ketika itu ada seorang doktor yang mengesahkan saya terjangkiti HIV, virus yang boleh menyebabkan kematian.

“Khabar berita tersebut telah membuatkan saya menjadi trauma dan itu adalah pengalaman yang sangat menakutkan yang pernah saya lalui,” katanya lagi.

Walaupun ditakdirkan untuk mendapat HIV, namun Adam masih boleh berfikiran positif dan menjalani kehidupan seperti biasa dan bekerja sebagai cef di sebuah restoran terkemuka di London. Selepas beberapa tahun bertarung nyawa melawan HIV, pada 2011, Adam sekali lagi diuji dan dia disahkan menghidapi kanser lymphoma tahap 4 selepas mendapat tahu semasa menjalani rawatan susulan di sebuah klinik.

“Sehingga hari ini saya masih tidak melupakan reaksi saya apabila mengetahui khabar duka tersebut. Malah sekali lagi perkataan ‘kematian’ muncul dalam fikiran saya.

“Mental saya terganggu dan sepertinya tiada sinar harapan untuk saya meneruskan kehidupan,” jelasnya lagi.

Pada 2015, nyawa Adam dijangkakan tidak mampu bertahan lama angkara dua penyakit kronik yang dihidapinya itu. Difahamkan, hanya ada satu cara yang terakhir untuk memulihkan kanser lymphoma selain ubat iaitu rawatan pemindahan stem cell tulang belakang. Namun doktornya melarang dan tindakan ini berisiko terutamanya bagi pesakit HIV.

Namun sahabatnya, Peter masih tidak berputus asa dan sentiasa mencari di internet berkaitan klinik perubatan yang terbaik untuk merawat Adam. Mereka berdua akhirnya bertemu dengan Dr. Gabriel dan Dr. Gupta, dua orang doktor yang pakar dalam bidang rawatan pemindahan stem cell tulang belakang.

Setelah menerima rawatan tersebut, pada Oktober, 2017, Adam mengambil keputusan untuk berhenti makan ubat antiretrovial (ubat tahan sakit HIV). Selepas 17 bulan, pada Mac 2019, Dr. Gupta telah mengesahkan bahawa Adam sudah sembuh sepenuhnya daripada HIV menerusi rawatan pemindahan stem cell tulang belakang.

Lantaran itu, ia menjadi satu khabar gembira dan perbualan media di seluruh dunia. Kini, Adam merupakan individu kedua yang telah bebas daripada HIV selepas Timothy Ray Brown. warganegara Berli yang sembuh daripada HIV dengan rawatan yang sama pada tahun 2008.

Malah, Adam juga menjadi seorang ikon yang memberikan kesedaran kepada orang ramai tentang pentingnya penggunaan stem cell khususnya dalam mengubati pesakit kanser. Walau bagaimanapun, rawatan ini hanya disyorkan kepada para pesakit kanser dan masih tiada bukti kukuh untuk dijadikan penawar bagi mengubati pesakit HIV.

Kisah gadis ini yang bertahan melawan kanser tahap 4 curi perhatian netizen. Baca lagi pada pautan di bawah.

Kisah Gadis Ini ‘Survive’ Daripada Kanser Tahap 4 Curi Perhatian Netizen

7 Filem Ikonik Yang Dilakonkan Chadwick Boseman Sepanjang Menghidap Kanser

Wanita Ini Kongsi Kisah Pengorbanan Ayahnya Yang Sanggup Jadi ‘Eksperimen’ Untuk Rawatan Kanser


Tidak Berhenti Untuk Solat Subuh, Pemandu Bas Sedia Dikenakan Tindakan Disiplin

Pada hari minggu lalu, tular satu hantaran Facebook mengenai seorang pemandu bas ekspres tidak menjalankan tanggungjawab dengan amanah apabila membuat beberapa kesalahan serentak dalam satu perjalanan menuju ke Jerteh, Terengganu.

Perkara tersebut telah mendapat perhatian pihak pengurusan Sani Express dan mereka telah membuat keputusan untuk menurunkan pemandu terbabit dan tidak lagi diberikan tugas sebagai pemandu bas buat masa ini.

Pihak bas expres menyatakan selepas siasatan dalaman syarikat bakal dibuat dalam masa terdekat, pemandu terbabit akan dikenakan beberapa tindakan disiplin seperti amaran, kaunseling, latihan semula atau tindakan lanjut mengikut prosedur syarikat yang telah ditetapkan,

“Berkenaan isu yang tular baru-baru ini , kami telah menerima banyak pertanyaan dari orang ramai status tindakan selanjutnya oleh pihak syarikat berkenaan isu ini.

“Pihak syarikat memandang serius berkenaan insiden tersebut dan berasa kesal terhadap apa yang berlaku, berhenti rehat dan solat adalah prosedur wajib bagi semua pemandu Sani Express semasa dalam perjalanan. Solat 5 waktu adalah perkara WAJIB yang harus dilaksanakan oleh kita sebagai umat Islam,” terang pihak Sani Express dalam satu kenyataan media sosial baru-baru ini.

Tambah pihak bas expres tersebut lagi, mereka memohon maaf atas perkara yang berlaku sehingga tular dan berjanji dan berusaha agar perkara yang sama tidak berulang lagi pada masa akan datang.

Hari Sabtu lalu seorang penumpang Sani Express telah meluahkan rasa tidak puas hati kepada pemandu bas yang dinaikinya kerana tidak memberhentikan bas untuk solat subuh, tidak menyemak jumlah penumpang sebelum memulakan perjalanan serta ada meninggalkan penumpang yang turun membuang air.

Dalam satu kisah lain pula, pihak polis telah menahan dua pemuda bagi membantu siasatan berkenaan video tular marshal sedang menghalang lalu lintas.

Polis Tahan Dua Pemuda Bertindak Sebagai Marshal Semasa Konvoi Motosikal Berkuasa Tinggi

Pacak Khemah Dan Lepak Di ‘Parking Lot’, Trend Terbaru Di Genting Highlands Ini Buat Netizen Berang

Gagal Kemukakan Dokumen, Peniaga Ikan Siakap ‘Kayangan’ Bakal Didakwa


Tidak Berjenama Dan Spesifikasi Rendah, Namun Netizen Masih Kenang Jasa Netbook 1Malaysia

Baru-baru ini, tularnya kisah pengorbanan pendakwah Ustaz Ebit Liew yang memberikan sumbangan 100 unit tablet kepada para pelajar yang lebih memerlukan untuk menjalani Pengajaran dan Pembelajaran di Rumah (PdPR).

Sehubungan dengan tularnya khabar berita tersebut, timbul satu rasa syukur oleh salah seorang pengguna Facebook bernama Iqbal Rosali di mana beliau serta ahli keluarga dahulunya sempat merasai inisiatif pemberian netbook 1Malaysia secara percuma yang pernah dilaksanakan oleh pihak kerajaan terdahulu.

“Mengenang murninya pengorbanan pendakwah Ustaz Ebit Liew yang menderma tablet bagi mereka yang memerlukan, saya teringat zaman adik bongsu saya di bangku sekolah menengah 10 tahun yang lepas”

“Masa itu keluarga kami kategori B40, mak pula ibu tunggal, jadi adik saya yang masa itu sekolah di tingkatan 4 bertuah sebab mendapat bantuan laptop 1Malaysia” ujar Iqbal Rosali menerusi perkongsian status Facebook yang dimuat naik oleh beliau pada 23 Januari lalu.

Umum mengetahui bahawa sebelum ini pihak kerajaan pernah mengadakan inisiatif pemberian netbook 1Malaysia secara percuma kepada para pelajar sekolah menengah yang terpilih. Namun, inisiatif ini dipandang rendah oleh orang ramai disebabkan logo 1Malaysia yang dilekatkan pada netbook yang mencerminkan kualiti spesifikasi yang rendah.

“Ramai yang tertawa dengan brand 1Malaysia dan pengasasnya, tapi netbook inilah yang banyak membantu orang ramai. Netbook ini bukan inisiatif rakyat, tapi kerajaan yang beri percuma dan saya percaya ramai lagi yang menerima manfaat yang sama,” tambah Iqbal lagi.

“Netbook ini tahan lama juga sampai adik saya sambung belajar ke UiTM pun masih guna. Setakat melakukan tugasan menaip masih boleh tapi bukan untuk edit gambar pakai photoshop.”

Memang tidak dinafikan, inisiatif pemberian netbook 1Malaysia ini mampu mengurangkan beban keluarga B40 untuk membeli perkakas komputer sebagai keperluan utama untuk pengajaran dan pembelajaran terutamanya bagi para pelajar universiti.

“Ya, saya akui netbook ini kadang-kala lag dan bukan jenis yang canggih. Tapi kita harus bersyukur sebab bukan senang kerajaan nak bagi. Tapi itulah, bila dah dapat, ada juga yang memperlekehkan netbook yang tidak berjenama ini. Tapi bagi kami, netbook macam ini sudah tersangat okay,” tambah Iqbal menerusi status Facebook beliau.

Dalam penulisannya itu, Iqbal juga menzahirkan jutaan terima kasih dengan menyertakan tag pada profil Facebook rasmi Dato Seri Najib Abdul Razak, bekas perdana menteri juga pengasas bagi inisiatif pemberian netbook 1Malaysia ini.

Perasaan terharu mula hadir sebaik sahaja Dato Seri Najib Abdul Razak membalas status Facebook Iqbal Rosali dengan kapsyen “Walaupun bukan jenama terkenal, netbook itu mampu bertahan lama”.

Menjengah ke ruangan komen, rata-rata netizen menzahirkan rasa syukur dan terima kasih kepada Dato Seri Najib atas inisiatif pemberian netbook 1Malaysia ini.

Memandangkan sekarang ini pembelajaran secara online menjadi keutamaan, berharap pihak kerajaan sudi mengembalikan inisiatif pemberian netbook sebegini sebagai kemudahan PdPR bagi para pelajar yang memerlukan.

Sementara itu, pendakwah Ustaz Ebit Liew menerima lebih 40,000 mesej selepas umum 100 tablet percuma. Klik pautan di bawah untuk membacanya.

Ebit Lew Terima Lebih 40,000 Mesej Selepas Umum 100 Tablet Percuma Buat Pelajar


Tidak Berniat Tiru Apple, Xiaomi Rancang Buang Pengecas Sejak Dari 2015 Lagi

Pada tahun lalu, Apple berjaya mencipta fenomena apabila melancarkan siri iPhone 12 tanpa kehadiran charger atau pengecas bersama. Inovasi yang dibuat secara tidak langsung menjadi buah mulut dan troll kepada beberapa jenama lain.

Meski menjadi bahan tawa, inovasi yang dibuat Apple dalam usaha untuk menjaga alam sekitar tidak menunggu lama sebelum ditiru jenama-jenama telefon pintar yang lain seperti Samsung dan Xiaomi.

Walaupun niat kedua-dua jenama ini mahu turut serta selamatkan alam sekitar, tidak dinafikan Samsung dan Xiaomi secara rasminya telah meniru langkah yang terlebih dahulu dilakukan Apple.

Terbaharu, CEO Xiaomi, Lei Jun menjelaskan Xiaomi sebenarnya tidak meniru Apple. Malah, idea untuk tidak menyertakan pengecas bermula sejak 2015 namun baru sahaja berjaya direalisasikan sehingga pelancaran model terbaru mereka iaitu Xiaomi Mi 11.

Difahamkan idea tidak menyertakan pengecasan bersama telefon pintar ini didapati sewaktu Xiaomi berpindah ke pejabat yang baharu di mana beliau lihat kotak-kotak pengecas dibuang begitu sahaja tanpa dimanfaatkan.

Bermula daripada dituduh tiru, kini CEO Xiaomi telah menjelaskan segalanya. Persoalannya, mengapakah Xiaomi yang dikenali dengan syarikat yang pantas menawarkan inovasi dan teknologi ini mengambil masa yang begitu lama sehingga lima tahun untuk merealisasikannya. Adakah Xiaomi sememangnya mahu tiru Apple atau sekadar gimik daripada Lei Jun?

Untuk pengetahuan, para pembeli diberi pilihan untuk mendapatkan Xiaomi Mi 11 dengan pengecas bersama atau sebaliknya pada harga yang sama.

Pembeli Xiaomi Mi 11 Diberi Pilihan Dapatkan ‘Charger’ Bersama Atau Sebaliknya Pada Harga Yang Sama

Xiaomi Perkenalkan ‘Charger’ 20W Khas Buat Pengguna iPhone 12 Serendah RM24


Tidak Bertanggungjawab, Netizen Terkejut Lambakan Bungkusan Kurier Dibuang Di Tepi Kubur

Baru-baru ini tular dua rakaman video memaparkan lambakan bungkusan barang sebuah syarikat kurier ditemui di tempat pembuangan sampah berhampiran Tanah Perkuburan Islam Kampung Bukit Kuching Tengah di Kuala Selangor.

Dua video berdurasi 0.16 saat dan 0.26 saat itu menunjukkan lambakan bungkusan barang itu yang sebahagiannya masih berbungkus dan berada di dalam guni tertera nama sebuah syarikat kurier membuatkan netizen berang.

Menerut laporan, Pengerusi Majlis Pengurusan Komuniti Kampung (MPKK) Bukit Tengah, Saharudin Zam Zam berkata, kejadian pembuangan bungkusan itu mula dikesan di kampung berkenaan sejak kelmarin.

Malah, beliau turut mengesahkan kejadian ini selepas melihat sendiri lambakan bungkusan yang dianggarkan 80 peratus tertera logo sebuah syarikat kurier. Walau bagaimanapun, longgokan bungkusan itu telah dibakar pihak tidak bertanggungjawab pagi semalam.

Tambahnya, beliau tidak mengetahui sama ada bungkusan terbabit mengandungi barangan pelanggan atau bungkusan kosong yang sengaja dibuang. Malah beliau juga tidak pasti motif sama ada bungkusan yang dibuang itu ada unsur sabotaj atau khianat pihak lain.

Difahamkan, beliau telah menghubungi syarikat kurier dan bertemu sendiri dengan kakitangan syarikat kurier di pejabat cawangan berhampiran tetapi beliau dimaklumkan barangan tersebut bukan milik syarikat kurier tersebut. Tiada laporan polis dibuat kerana tidak mahu menuduh mana-mana pihak. Apakah pendapat anda akan isu ini?

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

‘Ini Semua Wayang Sahaja’- Golongan Antivaksin Tidak Percaya Perdana Menteri Terima Suntikan Vaksin

Gara-Gara Tidak Memakai Pelitup Muka, Kanak-Kanak Berusia Satu Tahun ‘Dikompaun’ RM100

Rentas Negeri Demi Hadir ‘Wedding’ Sahabat Dan Langgar SOP, Influencer Ini Dicari Pihak Polis


Tidak Bimbang Penularan COVID-19, Donald Trump Sedia Henti ‘Lockdown’ Di Beberapa Negeri

Sejak mulai wabak COVID-19 menyerang Amerika Syarikat, negara ini seolah tidak menunjukkan penurunan angka kes positif. Merekodkan lebih 20,000 kes sehari membuatkan orang ramai bukan sahaja di Amerika Syarikat malah seluruh dunia risau dengan keadaan yang menimpa negara ini.

Di sebalik peningkatan kes COVID-19, Presiden Amerika Syarikat, Donald Trump nampaknya mempunyai sudah mulai bersedia untuk menghentikan operasi lockdown di beberapa negeri dalam Amerika Syarikat.

Negeri terawal yang bakal menghentikan lockdown ini adalah Texas dan Vermont dimana kedua-dua negeri ini dibenarkan beroperasi seperti biasa bermula Isnin ini.

Menurut Donald Trump, kedua-dua negeri ini sudah cukup menunjukkan angka yang positif dan sudah mencapai kemuncak sekaligus membolehkan orang ramai menjalankan perniagaan dan beroperasi seperti biasa. Beliau turut mengumumkan Amerika Syarikat berjaya menangani krisis COVID-19 yang berlaku lebih baik berbanding beberapa negara lain kecuali Jerman.

The US has the most coronavirus deaths in the world, but Trump begins the April 18 #TrumpPressConf by claiming America "has produced better health outcomes than any other country, with the possible exception of Germany." pic.twitter.com/puRZgsvIeh

Dilaporkan di Austin, Texas, telah berlaku sebuah himpunan dimana orang ramai mendesak kerajaan Amerika Syarikat untuk membolehkan mereka bekerja semula.

Setakat ini Amerika Syarikat sudah merekodkan lebih 675,000 kes COVID-19 dengan jumlah kematian mencecah 35,000 orang. Melihat kepada situasi semasa Amerika Syarikat serta tindakan yang dibuat, kemungkinan besar negara ini bakal mengambil tempoh yang lebih lama dalam usaha memutukan rangkaian COVID-19.

Pada minggu lalu, Donald Trump telah menamakan Vince Mcmahon sebagai Penasihat Ekonomi Amerika Syarikat. Beliau juga berharap jumlah kematian kes COVID-19 di Amerika Syarikat tidak melebihi 100,000.

Donald Trump Namakan Bintang WWE, Vince McMahon Sebagai Penasihat Ekonomi Amerika Syarikat

Donald Trump ‘Berharap’ Jumlah Kematian Kes COVID-19 Di Amerika Syarikat Tidak Lebih 100,000


Menangi 2 Tiket Ke Tayangan Perdana Filem ‘Alien: Covenant’

Sebut sahaja filem Alien, pasti ramai akan terus ingat dengan alien berkepala panjang yang ganas lagi merbahaya. Franchise ciptaan Ridley Scott dan Dan O’Bannon ini mempunyai cult followers dari seluruh dunia sejak ianya pertama kali ditayangkan pada tahun 1979.

Prometheus, filem Alien yang keluar pada tahun 2012 adalah siri prequel kepada siri Alien yang asal. Prometheus menerima sambutan yang baik dari peminat serata dunia dengan lakonan hebat Michael Fassbender sebagai seorang android dengan nama David.

Filem terbaru dari sini ini, Alien: Covenant adalah sekuel kepada filem Prometheus. Michael Fassbender kembali tetapi kali ini sebagai watak Walter, android pengganti kepada David. Mungkin anda akan confuse sedikit pada awalnya, tetapi jika anda tonton Prometheus, anda akan faham.

Selepas terselamat dari misi Prometheus, Dr. Elizabeth Shaw meneruskan pengembaraan beliau untuk mencari sebuah planet lain yang seperti bumi, kali ini dengan kapal Covenant. Mereka sangat gembira apabila menemui planet yang dianggap syurga kerana kecantikannya. Tetapi apa yang mereka terlepas adalah ianya didiami neomorphs, alien yang sangat berbahaya.

Alien: Covenant akan ditayangkan di pawagam 10 Mei 2017. Tetapi bagi peminat setia fiem Alien atau yang baru hendak berjinak-jinak dengan filem ini, kami ada tiket percuma untuk ke tayangan perdana filem ini pada 8 Mei hadapan. Butiran bagaimana anda boleh menangi tiket boleh didapati di bawah.

‘Alien: Covenant’ Premiere With The Vocket
Tempat: MBO Starling Mall, Petaling Jaya
Tarikh: 8 Mei 2017 (Isnin)
Masa: 9.00 Malam

1. Ikuti dan ‘Like’ laman FB 20th Century Fox dan laman FB Vocket. Share peraduan ini di halaman Facebook anda. Jangan lupa untuk letak hashtag #VocketPremiere dan #AlienCovenantMy pada posting anda.

2. Setiap pemenang akan dihadiahkan dua keping tiket ke tayangan premiere ini. Tarikh tutup penyertaan adalah pada  3 Mei 2017 8.00 malam (Rabu). Pemenang akan dihubungi pada 4 Mei 2017 (Khamis).

3. Isi butiran anda dalam lampiran di bawah untuk memudahkan kami menghubungi anda andai terpilih sebagai pemenang.

4. Pemenang akan dihubungi melalui email. Selamat berjaya!


Tidak Boleh Beraya Bersama, Nenda Ini Beri Kejutan Istimewa Buat Keluarganya Sehingga Jadi Bualan Ramai

Sejak pandemik melanda, mesti ramai yang tidak dapat pulang ke kampung untuk berjumpa dengan keluarga tersayang. Mujur zaman sekarang kita mempunyai teknologi untuk berhubung, bayangkan kalau anda berada di era 80an, macam manalah kita nak berhubung dengan keluarga yang jauh.

Jarak bukanlah penghalang Nenda untuk terus berhubung dengan keluarga. Dengan bantuan cucu kesayangannya, Nenda dapat menggunakan media sosial dengan baik dan lebih advance sudah tahu cara buat vlog!

Sebagai tanda kasih sayang, maka Nenda memberi kejutan istimewa untuk anak dan cucunya. Kalau anda mahu tahu apa kejutannya, mari kita tengok vlog Nenda ini!

Barulah syoknya raya ada Mister Potato Edisi Terhad!

Mister Potato kini memperkenalkan Keledek Ubi Perisa Kurma Manis Edisi Khas dengan perisa semula jadi dan tiada pewarna tambahan. Campuran dua perisa unik iaitu ubi keledek dan kurma ini yang miliki rasa kurma manis perlu anda cuba kerana ia khas sempena Raya.

Ia di datangkan dalam dua saiz iaitu bekas biasa dan bekas gergasi yang pertama di Malaysia. Kalau anda nak tahu, bekas gergasi ini boleh memuatkan dua bekas biasa Mister Potato, sangat sesuai kalau mahu dijadikan sebagai buah tangan masa musim perayaan.

Anda boleh dapatkan kanister gergasi Mister Potato Keledek Ubi Perisa Kurma Manis Edisi Khas yang hanya boleh didapati secara eksklusif di Mydin dan Econsave sahaja dengan kuantiti dan masa yang terhad.

Kalau yang normal Mister Potato Sweet Potato Kurma Manis 130g itu anda boleh nampak di mana-mana sahaja. Apa lagi, jom dapatkan Mister Potato Edisi Khas Keledek Ubi Perisa Kurma Manis, barulah rare raya anda!

Tidak lama lagi Aidilfitri menjelang tiba, kami kongsikan resipi yang anda boleh buat untuk dimakan di pagi Raya bersama keluarga pada pautan di bawah ini.

Lebih 1.6K ‘Shares’, Ini Resipi Mudah Lemang Guna Air Fryer Dijamin Sedap Seperti Dibakar

Berkonsepkan Pelangi, Ini 4 Resipi Pencuci Mulut Yang Mudah Dibuat Untuk Meriahkan Hari Raya Anda

Lebih 7K ‘Shares’, Ini Resipi Chicken Perattal Yang Sedap Dan Ringkas Untuk Anda Cuba Di Rumah


Tidak Boleh Dimasuki Sewenang Wenangnya, Tempat Ini Digelar Syurga Tersembunyi Malaysia

Sekumpulan pemuda telah melawat satu kawasan yang diibaratkan “syurga” tersembunyi di Malaysia yang digelar “blue lagoon”. Mereka mengambil masa dua jam meredah hutan untuk sampai ke air terjun. Seperti yang anda lihat dalam video, air terjun ini berwarna biru kehijauan dan berbentuk seakan seakan kolam mandi, cukup dalam untuk terjun. Air terjun seperti kolam ini pasti memberi pengalaman berenang dan menenangkan diri yang sangat menarik kepada pengunjung.

Air terjun ini terletak di Hutan Simpan Ayer Hitam, Puchong Selangor. Kawasan ini adalah kawasan larangan dan dijaga oleh renjer hutan. Pengunjung perlu mendapatkan kebenaran khas atau permit untuk memasuki “syurga” ini. Kawasan ini juga menjadi tempat penyelidikan bagi pelajar pelajar UPM. Kami berharap anda semua bijak untuk menjaga dan menghormati alam dan hutan yang cantik seperti ini. Mohon tidak merosakkannya. Pergi Sungai Chilling sudah cukup.


Tidak Boleh Menyewa Kerana Perbezaan Bangsa, Luahan Doktor Ini Buat Netizen Kecewa

Mungkin ada yang menganggap isu perkauman di negara kita tidak lah sehebat yang berlaku di negara-negara Eropah. Terutama dengan kes kematian George Floyd di Amerika Syarikat dan protes yang berlaku di sana mungkin kita menganggap isu ini bukanlah sesuatu yang ‘benar-benar’ berlaku di Malaysia.

Namun perkongsian oleh seorang doktor ini di Facebook pasti akan mengubah persepsi anda terhadap masalah tersebut yang sememangnya wujud dalam kalangan masyarakat kita.

Walaupun negara dan seluruh dunia ketika ini dilanda pandemik Covid-19 namun doktor tersebut, Ram Kumar Rao seperti dilaporkan portal World of Buzz berkata beliau masih terpaksa berhadapan dengan isu perkauman di negara ini.

Jelasnya, perkara tersebut berlaku kepada dirinya sendiri apabila beliau mencuba untuk mencari rumah sewa di sekitar ibu kota sebelum ini.

“Kami perlu melaporkan diri ke Universiti Malaya pada 1 Jun 2020, dan saya mula mencari tempat tinggal beberapa minggu lalu.

“Hanya tuhan saja yang tahu berapa lama saya mencari bilik yang bersesuaian dengan bajet RM800-900 sebulan.

Beliau yang pada mulanya beranggapan bilik-bilik tersebut sudah disewa bagaimanapun mula terfikir ianya mungkin berlaku disebabkan isu perkauman.

“Jadi saya mula perkenalkan diri saya sebagai ‘Hi Dr Ram disini, saya berminat dengan … …” namun masih ‘blue tick’ dan tiada ‘reply’.

“Ada yang membalas dan melakukan temu janji namun dibatalkan sehari sebelum kerana ‘mereka lebih menyukai orang Cina!’.

“Ya inilah sebab yang saya terima,” jelasnya.

Untuk membuktikan perkara tersebut, dia kemudiannya meminta rakannya yang berbangsa Cina untuk membuat pertanyaan dan seperti dijangka, ejen tersebut membalas pertanyaan beliau.

Bagaimanapun, pertanyaan tersebut juga berakhir dengan kekecewaan apabila ejen tersebut hanya mahu memberi sewa kepada penyewa Melayu dan Cina sahaja.

Perkongsian yang dibuat beliau di Facebook itu kemudiannya mendapat perhatian dengan hampir 400 perkongsian.

Malah rata-rata netizen yang meninggalkan komen di hantaran tersebut juga masing-masing kecewa dengan sikap yang ditunjukkan sesetengah ejen tersebut yang mengamalkan sikap perkauman.

“Dan kita memanggil rakyat Amerika bersifat rasis,” tulis Saraswathy Subramaniam.

Malah seorang netizen Sherry Wafa yang juga mempunyai rumah untuk disewa di Kuala Lumpur juga turut berhadapan dengan perkara sama dengan ejen rumahnya.

“Mereka akan memberitahu saya ada dua Cina, dua Melayu dan dua India tetapi saya akan mengenepikan dua penyewa India tersebut.

“Bila saya bertanya mereka akan sentiasa memberikan jawapan seperti ‘tidak bagus dalam pembayaran dan mereka akan menghancurkan tempat anda,” ceritanya.

Jadi kepada anda yang masih menganggap isu perkauman bukan lah sesuatu yang benar-benar berlaku di negara kita mungkin perkongsian ini akan mengubah pandangan tentang perkara ini.

Isu perkauman adalah sesuatu yang tidak patut berlaku di negara kita dan segala perbezaan antara individu seharusnya diselesaikan secara persendirian dan bukannya menganggap sesuatu bangsa mempunyai karakter yang sama dengan individu tersebut.

Bersuara menentang perkauman bukanlah perkara yang diterima sesetengah pihak malah bintang bola sepak dunia Mesut Ozil sebelum ini digugurkan dari penajaan kerana bersuara mengenai kaum Muslim Uighur. Baca mengenainya di pautan di bawah.

Kontroversi Muslim Uighur Antara Sebab adidas Mahu ‘Buang’ Mesut Ozil

Tragedi George Floyd, Ilmuwan Non-Muslim Kagum Dengan Cara Nabi Muhammad Menentang Rasisme


Tidak Boleh Naik Bukit Dan Tiada 4×4, Zamsaham Kongsi Kelemahan Guna Kereta Jenis ‘Sportcar’

Ramai orang mempunyai kereta impian tersendiri, lebih-lebih lagi ianya berjenama mewah dan berprestasi tinggi. Sekaligus ia boleh meningkatkan imej kehebatan seseorang individu di hadapan mata orang ramai.

Namun bagi pelabur, usahawan burger dan pemilik kelab bola sepak The Red Warriors (TRW), ZamSaham yang memiliki sebuah kereta mewah buatan Jerman, Porsche Panamera, beliau berpendapat masih ada kelemahan semasa menggunakan kereta sportcar tersebut.

“Antara kelemahan kereta ini adalah tidak boleh naik bukit dan tiada 4×4. Harap maaf. Hanya boleh melaram tepi bukit sahaja,” petik hantaran Facebook ZAMSAHAM.

Hantaran Facebook itu telah mendapat pelbagai reaksi netizen, ramai yang mencadangkan beliau mendapatkan beberapa jenis kenderaan yang bersesuaian untuk dibawa ke kawasan dusunnya pada masa akan datang, seperti Land Rover Defender, Ford Ranger Raptor dan Range Rover SVR.

Pada masa sama, ada yang meninggalkan komen jenaka yang menyatakan kereta sportcar seperti ini hanya sesuai untuk naik kawasan-kawasan ‘bukit’ seperti Bukit Bintang, Bukit Kiara, Bukit Damansara dan Bukit Antarabangsa.

“Saham kena kaw-kaw naik. Ada rezeki nanti. Now Nissan Navara ok la,” jawab beliau apabila diberikan pendapat untuk mendapatkan kenderaan yang boleh digunakan pada kawasan off-road.

ZamSaham berkongsi hantaran Facebook itu selepas beliau singgah ke kawasan rumah dusun miliknya bersama ahli keluarga baru-baru ini.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Tidak Boleh Rentas Daerah Dan Negeri, 6 Daerah Di Selangor Dikenakan PKP

Menteri Kanan (Kluster Keselamatan), Ismail Sabri Yaakob sebentar tadi telah memaklumkan enam daerah di Selangor dikenakan Perintah Kawalan Pergerakan (PKP) dari 6 hingga 17 Mei 2021.

Pergerakan merentas negeri dan daerah tidak dibenarkan di 6 daerah dikenakan PKP di Selangor. 6 Daerah itu adalah Hulu Langat, Petaling, Gombak, Klang, Kuala Langat dan Sepang.

Katanya, tiga lagi daerah iaitu Kuala Selangor, Sabak Bernam dan Hulu Selangor masih berkuat kuasa Perintah Kawalan pergerakan Bersyarat (PKPB).

“Semua peraturan dan prosedur operasi standard (SOP) adalah sama seperti pelaksanaan PKP yang dilaksanakan di Kelantan dan lima daerah di Kedah,” katanya dalam sidang media harian COVID-19 di sini, hari ini.

6 Daerah di Selangor yang dikenakan Perintah Kawalan Pergerakan (PKP) bermula 6-17 Mei 20211. Hulu Langat 2. Petaling 3. Gombak4. Klang5. Kuala Langat6. Sepang

3 Daerah lain di Selangor berada pada status PKPB1.Kuala Selangor2.Sabak Bernam3.Hulu Selangor#HapusCOVID19 pic.twitter.com/vppmp22ERw

— 🇲🇾Astro AWANI🇲🇾 (@501Awani) May 4, 2021

“Menteri Besar (Amirudin Shari) dan (Majlis Keselamatan Negeri) MKN Selangor telah membentangkan cadangan kepada MKN untuk laksanakan PKP,” katanya pada sidang media harian Covid-19 hari ini.

Jelas Ismail Sabri, pelaksanaan PKP ini perlu dilaksanakan selepas mendapat nasihat Kementerian Kesihatan. Untuk maklumat lanjut berkenaan SOP bagi daerah yang dikenakan PKP, boleh klik di sini.

Ini beberapa isu berkenaan pelanggaran SOP yang tular di media sosial sebelum ini. Baca pada pautan di bawah.

Instafamous Didakwa Sanggup Aniaya Artis Dan Anak Yatim Demi ‘Marketing’ Produk ?

Ini Pencerahan Siti Nurhaliza Selepas Wujud Dakwaan Individu Ternama Rentas Negeri Untuk Majlis Tahnik

Tidak Mampu Bayar Kompaun RM50,000, Peniaga Di Kelantan Ini Rela Kedai Runcit Disita


Tidak Buat Bayaran Selepas Selesai Persembahan, Caliph Buskers Kecewa Penganjur ‘Hilang’

Baru-baru ini, kumpulan Caliph Buskers meluahkan rasa kecewa mereka terhadap satu penganjur yang tidak membayar persembahan yang disertai mereka pada 9 dan 10 Disember lalu di Pulau Pinang.

Menerusi akaun rasmi Facebook milik Caliph Buskers, mereka memohon pihak penganjur tersebut melunaskan bayaran seperti dijanjikan secepat mungkin.

Bukan itu sahaja, pihak penganjur juga tidak membayar deposit yang sepatutnya dibuat sebelum persembahan. “Kalaulah kalian tahu, kami sudah pun menolak beberapa undangan lain kerana mahu memenuhi undangan kalian. Ada juga antara kami yang datang ke tempat kalian tapi membawa satu sen pun kerana mengenangkan janji kalian untuk membayar kami setelah selesai kami membuat persembahan,” tulisnya di Facebook.

“Kami telah mengeluarkan kos untuk membayar minyak, tol dan gaji krew kami. Bahkan, mereka juga meluangkan masa, tenaga dan meninggalkan ahli keluarga kerana tempat persembahan yang jauh dengan harapan mereka dapat membawa duit belanja untuk anak dan isteri.

“Setelah itu semua kami lakukan, takkanlah satu sen pun kami tak dapat terima daripada kalian? Tolonglah kami. Kalau tak mampu bayar penuh, bayar sedikit-sedikit pun jadilah. Ini satu sen pun tak ada,” ujarnya.

Rata-rata netizen bersimpati dengan dugaan yang menimpa Caliph Buskers dan marah kerana penganjur berkenaan ingin mengambil kesempatan atas baik hati kumpulan itu.

Netizen turut mendoakan agar bayaran tersebut dapat diselesikan dengan segera oleh pihak penganjur.


Tidak Cecah 500,000 ‘Followers’ Di Instagram, Amerul Affendi Dedah Kena ‘Reject’ Stesen TV

Nama Amerul Affendi tidak perlu diperkenalkan lagi kerana dirinya memiliki bakat besar dalam dunia lakonan. Tidak kekok membawa pelbagai watak, menjadikan setiap watak dalam lakonannya nampak ‘real’ dan berseni.

Akan tetapi, terdapat perkara yang mengejutkan didedahkan oleh Amerul Affendi sendiri menerusi media sosial Twitternya. Menurut beliau, pihak TV dikatakan hanya akan pertimbangkan untuk mengambil beliau berlakon jika pengikut Instagramnya mencecah 500,000 pengikut.

Maknanya lambat lagi lah station tv nak ambik berlakon dalam produksi mereka. Sebab depa kata 500k baru dipertimbangkan.

Nak beli follower kang saya rasa menipu pihak station tv pulak. Bukan ke tu berdosa?

Jadi apa patut saya buat? 🙇🏽♂🤷🏽♂ pic.twitter.com/F9dZfUYZYR

— Perakam Sejarah (@Amerul_Affendi) July 24, 2020

Tidak mahu ambil jalan pintas dengan membeli ‘followers’ di Instagram, beliau telah meminta pendapat netizen cara yang boleh dilakukan olehnya. Berikutan itu, rata-rata netizen memberikan kata-kata semangat buatnya dan percaya akan kebolehan bakat yang dimiliki oleh Amerul.

x masuk akal betul station tv ni.. org tgk bakat bkn follower.. depa x tau ka bakat @Amerul_Affendi ni mcm mana.. x boleh cari punya kat mana² pelakon yg followers beribu² tuu.. x pa klu depa x pandang,kami peminat setia ni sentiasa ada kat belakang abg @Amerul_Affendi💪💪💪

Sebab begitulah kenyataannya di zaman ini.. selamat datang ke zaman Millennium.

Semoga tabah generi di zaman ini dan seterusnya..🙋🏾♂🤦🏾♂

Biar betul sampai macam tu? Amerul Affendi, you berlakon bagus okay. Followers sikit ke ramai, lakonan you tetap jadi antara punca viewers filem/drama tu meningkat.

Malah, selebriti terkenal seperti Bront Palarae dan Sharifah Amani turut memberikan kata-kata semangat untuk dirinya. Sebelum ini, Amerul pernah meluahkan rasa kecewa apabila namanya sering digugurkan oleh sebuah stesen TV kerana tidak mempunyai kriteria yang dikehendaki.

This is why you have to follow your favourite actors on instagram. Not enough followers = No job = Not enough money to take care of your family. Ye tak masuk akal tapi benda nie memang terjadi. 😓😓 https://t.co/zBSkFb4DLs

— Sharifah Amani (@sharifahamani) July 25, 2020

Patut bersyukur, bro. Tak keluar tv tp masih di sayangi & di hormati. Tuhan jaga mu dari noda & goda.

— Bront Palarae (@Bront_Palarae) July 24, 2020

Apakah pendapat anda tentang perkara ini? Menurut anda, wajar atau tidak bakat dilihat dengan bilangan populariti di media sosial?

Sementara itu, kami kongsikan artikel berkaitan Amerul Affendi yang pernah disiarkan di The Vocket pada pautan di bawah.

Pelakon Berbakat Ini Bela Kerbau Dan Tanam Pisang Demi Masa Depan

Teater ‘Mona Ke Daerah M’ Angkat Kanak-Kanak Sebagai Pelakon Utama


Tidak Cekap Dan Hanya Lempar Di Lantai, Netizen Terhibur Lihat Skill ‘Peserta’ Squid Game Di Stesen MRT

Squid Game merupakan siri yang sedang ‘trending’ di Netflix ketika ini dan masih menjadi bualan netizen di seluruh dunia termasuk Malaysia.

Terbaharu, sebuah video dikongsi oleh @syazwanevans di TikTok jadi bualan apabila memaparkan gelagat dua orang bermain ddakji di stesen MRT Pasar Seni. Situasi ini seperti dalam siri Squid Game ketika saat mahu merekrut peserta untuk sertai pertandingan dengan bermain dan mendapatkan wang.

Do you guys wanna play #SquidGame for money? 😱 #Netflix #fyp #tiktokmalaysia

Menerusi video tersebut, skill pemain dan penganjur boleh dikatakan tidak berbakat dalam permainan ddakji menjadi perhatian ramai. Mana tidaknya, selama sejam berlangsung masih tidak menemui pemenang dan ddakji terlihat dilempar tidak mengena ddakji lawan hanyalah ke lantai.

Menjengah ke ruangan komen, rata-rata netizen berasa terhibur dan juga mahu sertai permainan tersebut. Malah, ada juga netizen mengatakan jika beginilah skill penganjur dan pemain pasti tidak ada pemenang sehingga ke akhir.

Bukan itu sahaja, segelintir netizen juga mengatakan ada sesuatu yang ‘kurang’ iaitu mereka lupa untuk menampar pihak yang kalah. Akan tetapi, bagaimana mahu menampar jika tiada pemenang dapat diputuskan. Jika anda berjumpa dengan penganjur, adakah anda mahu mencuba ‘nasib’ bermain permainan ini?

Tahukah anda, ada yang mendakwa Squid Game tiru filem Jepun? Klik pautan dibawah untuk ketahui lanjut.

Penonton Mula Dakwa Squid Game Tiru Filem Jepun Tahun 2014

4 Lokasi Filem Parasite Kini Diserbu Pelancong Selepas Menang Besar Di Oscar

Alice In Borderland, Siri Thriller Hebat Yang Sedang ‘Trending’ Di Netflix


Guna Sup Yang Sama Selama 46 Tahun Beri Rasa Unik Buat Bihun Sup Di Restoran Ini

Pelik tetapi ia benar berlaku. Tahukah anda sebuah restoran di Thailand ini masih menggunakan kuah sup yang sama sejak 46 tahun yang lalu untuk hasilkan menu popular di restoran tersebut?

Pemilik restoran Wattana Panich, Nattapong Kaweenuntawong berkata bahawa kerak-kerak sup yang terkumpul merupakan satu resipi rahsia yang menjadikan rasa bihun sup di restorannya rasa sedap dan unik.

Periuk tersebut digunakan untuk mereneh bihun sup daging atau orang Thailand memanggilnya neua tune .

“Hampir 45 tahun, sejak hari pertama kedai ini beroperasi sehinggalah ke hari ini, kami tidak pernah membuang kuah sup. Ia akan disimpan semula bagi dijadikan bahan asas untuk sup kami untuk hari esok,” Kaweenuntawong menjelaskan kepada media pada tahun 2019.

Kaweenuntawong menjelaskan kuah supnya yang berusia 45 tahun tersebut mempunyai ‘aroma dan rasa yang unik’. Menariknya, selama kedai tersebut beroperasi, tiada pelanggan yang pernah jatuh sakit atau mengalami keracunan makanan disebabkan supnya yang berusia hampir separuh abad itu.

“Apabila kami habis berniaga, kami akan terus memanaskan sup itu untuk semalaman dengan api yang perlahan. Esoknya, kami cuma tambah sahaja bahan apa yang perlu untuk menghasilkan sup itu.”

Untuk menghasilkan sup bagi neua tune, bahan utama yang diperlukan semestinya kuah sup lama, daging lembu, perut lembu, bebola daging, daun sup dan bihun. Sungguh unik masakan Thai yang satu ini. Paling penting adalah supnya itu yang menyedapkan rasa bihun kata Kaweenuntawong.

Kaweenuntawong juga turut dibantu oleh ibu dan isterinya dalam memajukan restoran ini. Lelaki yang berusia 40 tahun ini dikatakan generasi ketiga dalam keluarganya yang mengusahakan restoran unik itu.

Sungguh tidak disangkakan rupa-rupanya wujud resepi makanan yang unik dan ‘rare’ seperti ini di dunia. Jika sup ini halal, sanggup atau tidak anda mencubanya?

Ini pula beberapa artikel berkaitan makanan lain yang menjadi bualan di media sosial. Baca lagi pada pautan di bawah.

Eksklusif Dan ‘Viral’, Burger Bersalut Emas 24 Karat Berharga RM460 Ini Buat Netizen Tidak Senang Duduk

Lengkap Dengan Perasa Maggie, Netizen Kagum Lihat Skil Mat Salih Ini Masak ‘Burger Ramly Special’

Basah Atau Kering? Cara Masakan Sebenar Char Kuay Teow Cetus Perdebatan Di Twitter


Tidak Cukup ‘Tangan’ Lawan COVID-19, Israel Mula Minta Bantuan Negara Islam

Kerajaan Israel dilaporkan telah mengerahkan badan perisikannya, Mossad untuk membantu mereka dalam membeli kit ujian coronavirus dari negara-negara yang tidak mempunyai hubungan diplomatik dengan Israel – mereka turut meminta bantuan dari negara-negara Arab dan Muslim.

Menerusi laporan yang dikeluarkan oleh Sindo News pada Sabtu lalu, Israel dilaporkan sedang berada di dalam krisis kekurangan peralatan perubatan bagi membantu rakyat mereka yang dijangkiti wabak COVID-19.

Oleh disebabkan itu, kedutaan besar Israel dan Mossad dikerahkan tenaga mereka untuk mencari semua peralatan perubatan di negara-negara luar, termasuk negara muslim.

Netanyahu dilaporkan menggunakan kepakaran Mossad kerana organisasi ini mempunyai hubungan yang meluas dengan negara luar bagi mencari peralatan perubatan.Mata-mata di negara luar pula turut melaporkan gerakan Zionis yang mula mendekati negara-negara Arab dan Muslim yang mempunyai pasukan perubatan yang ramai, namun akan menjadi masalah buat Israel kerana mereka tidak mempunyai hubungan diplomatik dengan negara tersebut.Mossad dikatakan sudah berjaya membeli 100,000 kit ujian COVID-19 yang sudah tiba di Israel, Khamis lalu. Badan perisikan itu hanya memberi sedikit komen kepada wartawan ketika ditanya.

Namun dilaporkan, Mossad melakukan kerja sia-sia kerana membeli 100,000 kit ujian tersebut sedangkan apa yang Kementerian Kesihatan Israel mahukan adalah tabung ujian yang boleh mengumpulkan sampel pesakit COVID-19 dalam jumlah yang banyak.

Pejabat Netanyahu mempertahankan tindakan Mossad dengan menyatakan bahawa peralatan perubatan yang sudah dibeli akan digunakan untuk keperluan lain.

Untuk bacaan lanjut mengenai COVID-19, klik pautan di bawah untuk membaca.

Enam Zon Merah COVID-19 Yang Anda Perlu Tahu

Panik Wabak COVID-19 Menular Di Sepanyol, Harga ‘Face Mask’ Melambung Kepada RM1,419

COVID-19 Mengganas Di Itali, 627 Orang Meninggal Dunia Dalam Masa 24 Jam


11 Destinasi Drama Hotel Del Luna Yang Anda Boleh Terokai Bersama Pasangan

Setelah penat bekerja, pasti ada segelintir daripada anda akan ‘reward’ diri sendiri dengan bercuti dalam ataupun luar negara. Malah, antara destinasi pilihan dalam kalangan rakyat Malaysia seperti Korea, Thailand, Jepun dan sebagainya.

Drama Korea Hotel Del Luna boleh dikatakan drama Korea terbaik pada tahun ini dan menjadi perhatian ramai orang terutama sekali peminat drama Korea di Malaysia. Terdapat beberapa lokasi dalam drama tersebut yang pasti buat anda ingin ke sana untuk ‘remake’ gambar seperti babak dalam drama tersebut.

Terbaharu, seorang pengguna Twitter @maknae_taja telah berkongsi cara berkunjung ke lokasi pengambaran drama Hotel Del Luna. Lihat perkongsian beliau di bawah ini.

Hotel De Luna filming location.Supaya next trip I boleh ke sini jugak lol pic.twitter.com/vWYmgjAdwT

— Taja Lee (@maknae_taja) December 18, 2019

Jangan tertipu dengan namanya iaitu Hotel Seine kerana ia sebuah kafe. Jika anda lihat, kebanyakan babak dalam hotel dilakukan di sini.

Kafe ini terletak di 27-5 Donhwamun-ro 11 Gil, Nakwondong, Jongno-gu. Anda hanya perlu turun Jongno 3 (sam) ga station dan keluar exit 6. Kemudian jalan dalam 500 meter dan anda akan nampak bangunan berwarna pink.

Jika anda ingat, ada satu babak dalam bilik hotel yang dipenuhi dengan buku, inilah tempatnya. Tempat ini terletak di Oguem-ro 1, Songpagu, Seoul.

Anda hanya perlu turun ke stesen Jamsillaru dan keluar exit 11. Kemudian, jalan dalam 300 meter dan sampai.

Bagi anda yang mengikuti drama ini, anda pasti tahu bahawa hotel tersebut terletak di tengah-tengah bandar. Sebenarnya ia adalah sebuah muzium.

Muzium ini terletak di 6 Yeongsanro 29 Beongil, Daeuidong 2-ga, Mokpo-si, Jeollanamdo. Anda perlu menaiki KTX dari Seoul ke stesen Mokpo. Selepas itu, anda hanya perlu berjalan dalam lebih kurang 800 meter dan anda akan jumpa muzium ini.

Karakter Jang Man Wol dalam drama ini sangat suka ke restoran atau kafe untuk ‘food hunting’. Changhwadang Daehakno Branch adalah antara kafe yang ada dalam drama.

먹고 죽은 녀석들에 나온 만두 #호텔델루나 #김준현

A post shared by  장만월 (@fullmoon.long) on Jul 13, 2019 at 9:29am PDT

Kafe ini terletak di 39 Changgyeonggung-ro 26-gil, Myeongnyun 4(sa) ga, Jongnogu seoul. Anda hanya perlu turun di stesen Hyewha dan keluar ikut exit 3 serta jalan dalam 300 meter.

Masihkah anda ingat babak Go Chung-Myung dan Jang Man Wol di bawah sepohon pokok ketika era Joseon? Tempat ini adalah Buyeo Garimseong Fortress dan terletak di 167, Imcheon-myeon, Buyeo-gun, Chungcheongnamdo.

Anda boleh menaiki subway turun ke Nambu Bus Terminal dan menaiki bas ke Buyeo Intercity Nus Terminal. Kemudian, anda naik bas 301 (hijau) iaitu 23 hentian untuk sampai ke Hyanggyotteum. Selepas itu, anda hanya perlu jalan dalam 10 minit sahaja.

Anda boleh berkelah seperti Jang Man Wol di Ilsan Lake Park yang terletak di 595, Hosuro, Ilsandong-gu, Goyangsi, Gyeonggido.

Anda perlu menaiki subway ke stesen Jeongbalsan dan keluar melalui exit 2. Kemudian, hanya jalan dalam 10 minit dan sampai.

Sebuah rumah yang agak klasik iaitu Eum The Place merupakan rumah Koo Chan-Seong dan Sanchez terletak di 35-3, Samcheongdong, Jongno-gu, Seoul.

우리의 결말이 슬프지 않았으면 좋겠어 #호텔델루나 #moonstargram #해피엔딩 #둘다눈이팅팅

A post shared by  장만월 (@fullmoon.long) on Aug 18, 2019 at 7:34am PDT

Untuk ke sini, anda hanya perlu meaiki subway ke stesen Anguk dan keluar melalui exit 2 serta hanya jalan 15 minit daripada stesen.

Restoran milik Sanchez iaitu dikenali sebagai Pizza Alvolo terletak di 3 Yeongdeungpo-ro 12-gil, Yeongdeungpo-gu, Seoul.

Anda hanya perlu menaiki subway turun ke stesen Yangpyeong dan keluar melalui exit 2, kemudian jalan selama 5 minit sahaja.

Perpustakaan Forest of Wisdom yang terletak di 145 hoedong-gil, Paju, Gyeonggido ini adalah tempat dimana Jang Man Wol dan Koo Chan-Seong berjumpa dalam episod terakhir.

Jika anda ingin ke sini, anda hanya perlu turun ke stesen Hapjeong dan keluar menerusi exit 1. Kemudian, naik bas 2200 berwarna merah dan tunggu 5 hentian dan turun di Eunseokgyo Sageori. Selepas itu, jalan dalam 3 minit sahaja.

Jambatan ikonik dimana semua roh akan melalui jambatan ini menuju ke alam satu lagi. Jambatan tersebut terletak di 511-2 Yangsuri, Yangseo-myeon, Yangpyeong, Gyeonggido.

그리고 장만월이었습니다. #호텔델루나 #아이유 #잘놀다갑니다 #기억해줘요

A post shared by  장만월 (@fullmoon.long) on Sep 1, 2019 at 9:11am PDT

Anda hanya perlu turun di stesen Ungilsan dan keluar melalui exit 2. Kemudian, anda hanya perlu jalan dalam 10 minit.

Pada awal-awal drama ini, anda pasti masih ingat akan babak Jang Man Wol cuba approach Koo Chan-Seong di kawasan lorong-lorong.

Anda boleh ke Coffee in Ddeurak dengan ke stesen Anguk dan keluar menerusi exit 2 serta jalan kaki dalam 900 meter sahaja.

Jika anda akan ke Korea dalam masa terdekat, ini masanya untuk anda ‘remake’ bergambar di sana. Pasti cun gambar anda nanti.

Tahukah anda bahawa ada peminat dakwa Hotel Del Luna kini berada di Malaysia? Klik pautan di bawah untuk ketahui lebih lanjut.

Peminat Dakwa Jumpa ‘Hotel Del Luna’ Sebenar Di Malaysia

Rasai Pengalaman Unik, ‘Check-In’ Ke Hotel Berhantu Pertama Di Asia Tenggara

5 Hotel Di Malaysia Yang Sangat Unik Dan Bersejarah


Alif Satar Dipuji Pertahankan Rakan Sepentas Daripada Gurauan ‘Body Shaming’

Jika masyarakat mahu menjadikan artis sebagai role model, Alif Satar adalah calon paling sesuai. Semalam, Alif Satar mempertahankan rakan sepentas beliau, Sherry Alhadad daripada menjadi mangsa body shaming ketika satu rancangan siaran langsung berlangsung semalam.

Mark – " This opportunity is big you see. Even the host is big "

Alif Satar – " Mark you are right. She has big talent bro "

I have so much respect for Alif Satar. https://t.co/rnOHzpOxFn

Satu klip tentang insiden berkenaan dimuat naik di Twitter di mana Alif Satar dilihat mengalih perhatian gurauan juri Mark Adam kepada sesuatu yang kurang menyakitkan hati. Dapat dilihat wajah Sherry juga sedikit berubah ketika gurauan berkenaan dibuat. Namun, tindakan pantas Alif tersebut sedikit sebanyak mengubah kembali mood ketika insiden itu berlaku.

Amani berkata beliau sudah melihat banyak kali melihat Alif mempertahankan martabat wanita dan akan memperbetulkan keadaan jika beliau merasakan sesuatu tidak baik sedang berlaku. Bagi Amani lagi, Alif Satar adalah ‘permata’ yang jarang dijumpai.

I have seen this dude stand up for women sooooo many times. When people disregard or put women down this dude is always there to put things right. Such a rare gem. Thank you Brudder Man. More dudes should learn from you.

Hidup Alif Satar!! 🙌❤🙌 pic.twitter.com/gGPhQhcshc

— Sharifah Amani (@sharifahamani) August 19, 2019

Mark Adam juga sudah membuat permohonan maaf kerana terlanjur kata ketika rancangan tersebut. Beliau tidak berniat menyakiti hati sesiapa dan mungkin pemilihan perkataannya tidak sesuai pada ketika itu.

@markadam1079 dah minta maaf sincerely pun.. We all pun tahu Mark Adam ni org dia mcmna. So lets forgive him and move on.. Hope he learn from his mistakes pic.twitter.com/rNyaCIDMQl

— OG.AYUSⓋ (@Ruzofficial) August 19, 2019

Diharap selepas ini semua lebih peka dalam membuat jenaka dan tidak mengutuk fizikal orang lain. Kita jadikan insiden ini sebagai iktibar dan Alif Satar memang seorang yang awesome. Harap keperibadian Alif Satar ini dapat dicontohi oleh semua.


Tidak Dapat Bergerak Kerana Jalan ‘Sempit’, Pemandu Rolls-Royce Salahkan Kereta BMW

Setiap pemandu kenderaan mempunyai egonya yang tersendiri, ada kalanya egonya direndahkan walaupun berlaku hal besar. Namun, apabila berlaku perkara kecil, egonya meninggi sehingga menyebabkan kesusahan kepada pengguna jalan raya lain.

Tular satu rakaman video berlaku satu kekecohan di sebuah jalan sehala di Seng Poh Road, Tiong Bahru, Singapura apabila seorang pemandu Rolls-Royce Phantom memberhentikan kenderaan lalu mengamuk di tengah-tengah jalan mendakwa keretanya tidak muat untuk melalui jalan tersebut apabila ada sebuah BMW X5 gagal meletakkan kenderaan di dalam kotak parkir.

Tindakan pemandu kereta mewah itu menyebabkan terdapat beberapa buah kenderaan lain terpaksa beratur panjang di belakangnya sementara ‘menunggu’ isu itu segera diselesaikan.

Kejadian di Singapura. Pemilik kenderaan Rolls Royce mendakwa bahawa kenderaan beliau tidak dapat melepasi jalan tersebut kerana ada kenderaan parkirnya terkeluar.

Sewaktu kejadian berlaku, ada seorang wanita mat salleh cuba meredakan keadaan walaupun pemandu itu mengamuk hilang pertimbangan. Wanita itu memujuk dengan sopan agar pemandu itu cuba lalu jalan tersebut perlahan-lahan sambil dibantu orang lain.

“Anda pasti boleh lepas? Kalau berlanggar, awak nak bayar ke?” marah lelaki itu berkali-kali apabila diminta untuk menggerakkan keretanya kerana menghalang laluan tersebut.

Hantaran video itu telah mendapat perhatian warganet dari Singapura dan Malaysia yang cukup bengang melihat tindakan pemandu itu yang nampak kurang matang dan menjengkelkan walaupun memandu kereta mewah.

Tambah netizen dari Malaysia lagi, dengan ruang sebesar itu, kebiasaannya pemandu bas, lori atau 4×4 di sini masih mahu cuba menyelit melepasi laluan sebegitu.

SS2 😂 Baca bismillah banyak2 kalau kena lalu situ. Pastuh bila dah lepas syukur alhamdulillah banyak2 🤲

— Chique 리아나 Alel (@nazwaa154) March 25, 2022

Kalau kat Malaysia bas pun selamba je lalu celah tu 🤣

Bas rapid biasa lagi. Lori sampah rilek je mencelah dicelah-celah bangunan.

Manakala warganet dari Singapura pula berpendapat daripada gaya lelaki yang menjengkel itu, dia bukanlah pemilik Rolls-Royce terbabit, boleh jadi dia hanyalah seorang jurujual atau pemandu yang ditugaskan untuk membawa kereta mewah itu kepada pemiliknya sebenar.

Jadi tidak hairanlah dia sanggup memberhentikan kenderaan di tengah-tengah jalan dan mengamuk kerana tidak mahu kereta mewah itu terlanggar kereta BMW itu di sebelah kirinya atau pembahagi jalan di sebelah kanannya pula.

Seorang pemilik Myvi warganet terkejut apabila memuat naik gambar dan video steering asal keretanya diubahsuai guna rekaan persis F1. Baca lebih lanjut melalui pautan di bawah.

Tindakan Pemilik Myvi Guna ‘Steering Potong’ Berharga RM2,500 Undang Pelbagai Reaksi

Sangka Kereta Sendiri Lebih Laju, Pemandu Mercedes ‘Koyak’ Selepas Cicir Ditinggalkan Nissan GT-R

Kes Pemandu Kereta Pukul Penunggang Basikal, Suspek Dakwa Mangsa Mulakan Pergaduhan Dahulu


Tidak Dapat Keizinan Isteri Pertama, Lebih Separuh Lelaki Berkahwin Di Thailand Mempunyai Gelaran ‘Datuk’

Lelaki yang mempunyai gelaran ‘Datuk’ membentuk lebih separuh daripada rakyat Malaysia yang melintasi sempadan Malaysia-Thailand untuk mengikat tali perkahwinan di Narathiwat, petik laporan New Straits Times.

Majlis Agama Islam Narathiwat berkata mereka berbuat demikian kerana mereka tidak mendapat kebenaran daripada isteri pertama mereka di tanah air, yang merupakan pra-syarat di Malaysia.

Difahamkan sebelum pandemik COVID-19, kira-kira 100 lelaki Malaysia akan berkahwin di selatan Thailand setiap bulan. Selepas sempadan dibuka semula, angka itu kini berjumlah 40 hingga 70 rakyat Malaysia di wilayah kecil Sungai Golok sahaja.

Ahli jawatankuasa majlis itu, Abdul Rahman Yusof berkata mereka terdiri daripada rakyat biasa serta penjawat awam dan ahli politik.

“Mereka datang daripada pelbagai latar belakang yang berbeza — daripada pekerja kolar biru biasa kepada kakitangan kerajaan dan VIP, termasuk mereka yang bergelar ‘Datuk’.

“Mereka memilih Narathiwat atau daerah kecil Sungai Golok untuk mengahwini isteri kedua atau ketiga tanpa pengetahuan pasangan mereka sekarang,” katanya kepada New Sunday Times.

Rahman berkata beberapa pasangan telah membawa diri ke selatan Thailand selepas ibu bapa mereka membantah perkahwinan mereka.

Katanya, perkahwinan sebegitu, terutama jika melibatkan VIP, menjadi topik hangat di kalangan penduduk tempatan.

Beliau juga memetik kes seorang ahli politik Malaysia yang telah mengikat tali perkahwinan dengan isteri ketiganya secara ‘dalam talian’ tahun lepas.

Imam yang berpangkalan di Sungai Golok itu kemudiannya dikecam oleh Majlis Islam Narathiwat kerana melakukan akad nikah dalam talian, yang bukan mengikut prosedur majlis.

Rahman berkata walaupun Majlis Agama Islam Narathiwat tidak mempunyai masalah untuk melangsungkan perkahwinan rakyat Malaysia di wilayah itu, mereka perlu mengikut prosedur yang telah ditetapkan.

“Permintaan daripada lelaki Malaysia untuk berkahwin di Narathiwat semakin meningkat, terutamanya selepas sempadan dibuka semula dan tiada lagi sekatan perjalanan COVID-19,” tambahnya lagi.

Beliau berkata pasangan Malaysia biasanya akan memasuki Thailand melalui Rantau Panjang atau Pengkalan Kubor.

“Apabila mereka sudah menyeberang ke daerah kecil Sungai Golok di Thailand, mereka boleh bernikah hanya di Masjid Kedai Baru,” katanya.

Majlis itu bagaimanapun melakukan segala yang termampu untuk memastikan segala-galanya dilakukan secara melampau, termasuk mengambil tindakan terhadap imam yang didapati bekerja dengan sindiket perkahwinan.

Timbalan Presiden Majlis Agama Islam Narathiwat Abdul Aziz Che Mamat berkata pihaknya telah menggantung tugas dua imam serta seorang pegawai agama yang membantu mereka, kerana penglibatan mereka dengan sindiket sedemikian.

“Mereka telah digantung selama enam bulan dan tidak boleh lagi melangsungkan perkahwinan untuk pasangan dari Malaysia dan negara lain, termasuk Singapura.” terang Abdul Aziz.

Sementara itu, Pengarah Jabatan Agama Islam dan Agama Kelantan (JAHEAIK) Datuk Che Mohd Rahim Jusoh berkata pasangan dari negeri itu yang berkahwin di Thailand perlu mendaftarkan perkahwinan mereka dengan pihak berkuasa agama Malaysia sejurus mereka pulang.

“Mereka perlu mengesahkan perkahwinan terlebih dahulu dengan mahkamah syariah bagi memastikan perkahwinan itu sah sebelum berdaftar dengan JAHEAIK.

“Jika gagal berbuat demikian, mereka boleh didenda tidak melebihi RM1,000 atau penjara maksimum enam bulan, atau kedua-duanya sekali,” katanya.


Tidak Dibenarkan Mendarat, Pihak Berkuasa Indonesia Usir Bot Pelarian Rohingya Ke Perairan Malaysia

Sebuah bot yang dinaiki oleh warga Rohingya telah dipintas oleh pihak berkuasa Indonesia yang terkandas di perairan negara itu. Sekurang-kurangnya terdapat 100 orang di dalam bot tersebut dan kebanyakannya adalah wanita dan kanak-kanak.

Pertubuhan bukan kerajaan (NGO) dan agensi Pertubuhan Bangsa-Bangsa Bersatu menggesa untuk menyelamatkan bot tersebut, namun pihak berkuasa Indonesia tetap tidak membenarkan bot itu mendarat. Bagaimanapun, pihak berkuasa menghantar barangan keperluan, makanan dan bahan api, termasuk juruteknik untuk membaiki bot yang rosak itu sebelum mengusir mereka ke perairan Malaysia.

A boat Carrying Scores of 72 Rohingya refugee including Woman and children broke down and was stranded in waters off the coast of Aceh Indonesia. pic.twitter.com/dRaFs5ZmuQ

“Orang Rohingya bukan warga Indonesia, kita tidak boleh sewenang-wenangnya membawa mereka masuk walaupun sebagai pelarian. Ini selaras dengan dasar kerajaan,” kata Dian Suryansyah, seorang pegawai tentera laut tempatan.

Bot kayu itu mula dilihat dua hari lalu, terkandas kira-kira 70 batu nautika (130km) di luar pantai Indonesia, menurut seorang komander tentera laut tempatan.

Memetik laporan CCN, Indonesia tidak menandatangani Konvensyen PBB 1951 yang berkaitan pelarian dan kebanyakannya dilihat sebagai negara transit bagi mereka yang mencari suaka di negara ketiga.

Pesuruhjaya Tinggi Pertubuhan Bangsa-Bangsa Bersatu bagi Pelarian (UNHCR) berkata dalam satu kenyataan pada hari Selasa bahawa bot itu mengalami kerosakan enjin dan harus dibenarkan mendarat.

“UNHCR bimbang tentang keselamatan dan nyawa pelarian di atas kapal itu,” kata kenyataan itu.

Manakala Badruddin Yunus, ketua komuniti nelayan tempatan pula berkata, pelarian itu telah berada di laut selama 28 hari dan sebahagian daripada mereka telah jatuh sakit dan seorang meninggal dunia.

Tambah beliau lagi, enjin bot yang dinaiki oleh pelarian tersebut telah rosak dan pelarian itu tidak boleh berkomunikasi dengan nelayan tempatan oleh sebab kekangan bahasa di antara kedua-dua belah pihak.

Pelarian Muslim Rohingya dari Myanmar telah bertahun-tahun belayar ke negara-negara seperti Malaysia, Thailand dan Indonesia antara November dan April ketika laut tenang. Namun banyak negara menolak kehadiran mereka walaupun terdapat gesaan daripada kumpulan hak asasi antarabangsa untuk memberikan bantuan kepada pelarian tersebut.

Pada pertengahan tahun ini, ribuan pelarian Rohingya telah merusuh kerana enggan tinggal di dalam kem yang sesak diumpamakan seperti kawasan tempat tinggal setinggan.

Ribuan Pelarian Rohingya Merusuh, Tak Mahu Tinggal Di Kem Yang Sesak Seperti Setinggan

Majoriti Rakyat Malaysia Tidak Setuju Jika Kaum Muslim Rohingya Ditempatkan Di Negara Ini


Tidak Dijemput Kerana Makanan ‘Non-Halal’, Tindakan Jiran Belanja KFC Sebagai Ganti Raih Pujian Netizen

Diberikan jiran yang baik juga satu rezeki kerana anda akan hidup dalam satu kawasan kejiranan yang harmoni dan pastinya rasa selamat disebabkan selalu mengambil berat antara satu sama lain.

Terbaharu, seorang pengguna TikTok @eikinhanipah telah berkongsi sebuah video menunjukkan salah seorang jirannya yang berbangsa cina sedang menyambut majlis hari jadi anaknya di kawasan perumahannya.

It tooks an effort to do this though and i do appreciate this. Thank youuuu Ah Kit & Family ❤ nanti i belanja u fried mihun my mom buat yang wife u suka 😁 #satumalaysia #noracistnoproblem #kitahidupamandamai

♬ Эта любовь – Amirchik

Menerusi video terbabit, wanita tersebut mengatakan dia tidak dijemput ke majlis itu kerana hidangan yang dihidang tidak halal dan dia memahami perkara tersebut. Apa yang mengejutkan adalah jirannya telah memesan makanan di KFC untuk dia sekeluarga nikmati di rumah.

Perkongsian tersebut telah meraih perhatian orang ramai dan rata-rata netizen berasa terharu dengan tindakan jiran wanita terbabit yang membelikan mereka sekeluarga makanan halal kerana tidak dapat menjemput ke majlis tersebut.

Malah, para netizen juga mengatakan bahawa ini menunjukkan semangat perpaduan dan keharmonian dalam masyarakat di Malaysia. Tidak hanya itu, netizen juga memuji dengan tindakan dan sikap toleransi mereka dalam hidup berjiran.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Hanya Kerana Tertumpah Kopi, Tindakan Lelaki Ini Dapatkan Kasut Baharu Bernilai RM5,100 Raih Perhatian Netizen

Berang Pemakaian Isteri Ditegur, Tindakan Lelaki Ini ‘Sound’ Pak Cik Ini Undang Perbincangan Netizen


Tidak Ditutup, Hanya Bayar RM4,000 Untuk Ke Pulau Komodo Selepas Ini

Kecoh sebelum ini apabila Pulau Komodo dikatakan akan ditutup pada tahun hadapan selama setahun. Penutupan tersebut adalah untuk memberi ruang kepada kerja-kerja pemulihan dan memastikan keindahan semula jadi tempat tersebut terpelihara.

Namun, nampaknya kerajaan Indonesia mahu mengubah fikiran tentang perkara tersebut. Mereka akan membenarkan pelancong tetapi bayaran keahlian tahunan dengan harga premium perlu dibayar terlebih dahulu. Setiap pelancong yang mahu ke sana perlu membayar USD500 (~RM2,000) untuk yuran tersebut. Tetapi, ada yang berkata kemungkinan besar harga untuk yuran tersebut boleh mencecah USD1,000 (~RM4,146).

Sebagai perbandingan, pelancong hanya dikenakan bayaran sebanyak $10 (~RM41.86) sahaja sebelum ini jika mahu habitat komodo di pulau berkenaan. Wakil menteri pelancongan Indonesia, Guntur Sakti berkata pulau tersebut bakal ditukar menjadi ‘destinasi premium’ tanpa membuat sebarang kenyataan lanjut tentang perkara berkenaan.

Apakah pandangan anda mengenai harga baharu yang diperkenalkan ini? Baca artikel berkaitan penutupan Pulau Komodo di bawah ini.

Pulau Komodo Di Indonesia Bakal Ditutup Pada 2020

Taman Nasional Komodo Di Indonesia Bakal Ditutup Selama Setahun


Tidak Fasih Baca Al-Quran, Pegawai Kerajaan Daerah Di Indonesia Ini Bakal Dipecat

Jika sebelum ini tular isu mengenai imam di Indonesia yang sanggup mengimamkan solat terawih meskipun dijangkiti wabak COVID-19, lain ceritanya pada kali ini apabila sebuah daerah di Gowa, Sulawesi Selatan sedia mengenakan tindakan memecat pegawai kerajaan yang tidak fasih membaca Al-Quran.

Muncul sebagai daerah pertama di Indonesia yang mengenakan undang-undang seperti ini, seramai 76 pegawai kerajaan beragama Islam di Pejabat Daerah Gowa telah diuji bacaan mereka dimana 14 daripada gagal untuk membaca Al-Quran dengan fasih.

Dalam usaha untuk memberi peluang kepada pegawai kerajaan yang gagal, Ketua Daerah Gowa, Adnan Purichta Ichsan sedia memberikan tempoh selama enam bulan buat 14 individu ini menguasai bacaan Al-Quran dengan baik. Individu-individu yang masih lagi gagal untuk melancarkan bacaan bakal dipecat.

Difahamkan ujian kefasihan membaca Al-Quran ini dijalankan sebagai syarat bagi kenaikan jawatan dalam pelbagai jabatan di Pejabat Daerah Gowa. Perlaksanaan undang-undang ini secara tidak langsung memastikan kesemua pegawai mereka yang beragama Islam fasih dalam membaca Al-Quran.

Sebuah cara yang unik bagi pentadbiran Gowa melancarkan inisiatif yang penuh mulia ini.

Kes di Indonesia dilaporkan meningkat pada Mei lalu selepas terdapat warga Indonesia yang memilih untuk pulang ke kampung meskipun membawa wabak COVID-19.

Gara-Gara Pulang Dari Jakarta, Penduduk Kampung Di Indonesia Jadi Mangsa COVID-19

Imam Di Indonesia Nekad Ke Masjid Untuk Pimpin Solat Terawih, Tidak Percaya Dirinya Positif COVID-19


Tidak Guna Jalan Darat, Pembeli Hantar Helikopter Ambil 36 Bungkus ‘Nasi Ganja’ Di Ipoh

Sebut sahaja ‘Nasi Ganja’, sudah pasti akan membuatkan rasa terliur buat sesiapa yang pernah makan nasi yang cukup terkenal di bandaraya Ipoh. Memandangkan aktiviti merentas negeri masih lagi dilarang, ia menyukarkan peminat-peminat untuk mendapatkan nasi tersebut.

Namun, itu bukan penghalang bagi orang Malaysia mendapatkannya kerana jika tidak boleh bergerak menggunakan jalan darat, masih ada laluan udara untuk digunakan.

Terbaharu, Astro Awani melaporkan ada sebuah helikopter milik sebuah syarikat swasta telah mendarat di Padang Ipoh pada pagi tadi untuk mengambil pesanan 36 bungkus ‘nasi ganja’ yang dibuat dari Kuala Lumpur.

Ambil 36 bungkus ‘nasi ganja’ dengan helikopter #TikTokNews #FYP #AWANInews

♬ original sound – 🇲🇾Astro AWANI🇲🇾 – 🇲🇾Astro AWANI🇲🇾

Ketua Polis Perak, Datuk Mior Faridalatrash Wahid mengesahkan kehadiran sebuah helikopter mendarat di Padang Ipoh pada jam 9.55 pagi hingga 10.15 pagi dan telah menyalurkan maklumat tersebut kepada pihak Pihak Berkuasa Penerbangan Awam Malaysia (CAAM) Ipoh untuk siasatan lanjut.

“Setelah membuat semakan dengan CAAM Ipoh, didapati helikopter tersebut hanya mendapat kebenaran untuk mendarat di Lapangan Terbang Sultan Azlan Shah (LTSAS) Ipoh sahaja dan tidak mendapat kebenaran mendarat di Padang Ipoh,” kata beliau ketika dihubungi pihak Astro Awani.

Menurut pemilik perniagaan ‘nasi ganja’ tersebut yang enggan dikenali memberitahu dia terpinga-pinga apabila menerima tempahan 36 bungkus nasi berlauk ayam, daging, telur masin dari pelanggan yang akan diambil menggunakan helikopter dari Kuala Lumpur.

“Saya agak ragu-ragu juga, kerana tidak pernah ada pelanggan yang mengambil tempahan dengan menaiki helikopter.

“Namun saya terkejut kerana rupa-rupanya tempahan makanan memang benar diambil menggunakan helikopter.

“Ini pertama kali tempahan diambil oleh pelanggan menggunakan helikopter. Ini merupakan tempahan paling mewah pernah saya terima, tetapi harganya tetap sama iaitu RM10 setiap bungkus,” katanya.

Seorang lelaki terkejut apabila seorang rider GrabGood hantar pesanannya dengan menaiki supercar. Baca lebih lanjut melalui pautan di bawah.

Pelanggan Terkejut ‘Abang GrabFood’ Hantar Makanan Naik McLaren 720S

‘Rider’ Foodpanda Buat Pelanggan Terkejut Hantar Makanan Guna Harley Davidson


Tidak Guna Laluan Disediakan, Netizen Kecam Geng Motosikal Seakan ‘Superbike’ Menyelit Di Lorong Tol

Walaupun dunia sudah masuk tahun baharu, namun ada segelintir penunggang motosikal masih melakukan ‘tabiat lama’ seperti penyalahgunaan lorong plaza tol.

Baru-baru ini seorang pemandu rasa kurang senang dengan tindakan empat penunggang motosikal yang nampak seperti superbike, tetapi bukan, ‘menyelit’ di bahagian kiri ketika pemandu mahu melalui lorong tol.

Semasa pemandu menyentuh kad Touch n’ Go, penunggang pertama segera memecut sejurus palang dibuka walaupun terdapat kon menghalang di hadapan. Ketika pemandu mula membelok sedikit ke kiri untuk ke tepi jalan, penunggang kedua dan ketiga tetap memecut ‘menyelit’ walaupun ruangan sudah mula sempit.

Selepas pemandu melepasi tol, rakaman dashcam belakang menunjukkan penunggang keempat menundukkan kepalanya mengelak daripada terkena palang yang turun untuk menutup laluan.

Kemudian, ketika pemandu mahu masuk ke simpang berhampiran plaza tol berkenaan penunggang keempat itu memotong kiri kereta, nyaris boleh berlaku perlanggaran.

Kejadian yang berlaku di Plaza Tol Kajang Selatan pada pukul 9.30 malam, sehari sebelum tahun baharu itu turut mengundang rasa kurang senang terhadap netizen juga.

Tambah netizen lagi, sudahlah guna motosikal jenis Yamaha R15 atau R25, namun cara mereka ‘berlagak’ seolah-olah membawa motosikal berkuasa tinggi.

Orang ramai turut meminta pihak plaza tol dapat berbuat sesuatu bagi mengelakkan segelintir penunggang motosikal terus menyalahgunakan lorong tol sehingga ada kes di mana kenderaan dihempap palang dan ada yang terus melanggar palang yang menutup laluan tol.


Tidak Gunakan Bahasa Kebangsaan, Kereta Malaysia Mula Hilang Identiti Tempatan?

Satu masa dulu orang Malaysia tidak asing lagi dengan penggunaan bahasa kebangsaan pada nama kereta keluaran tempatan seperti Perodua Kancil, Perodua Rusa, Proton Saga dan Proton Wira.

Tetapi kini, bahasa kebangsaan tidak lagi digunakan pada model-model kereta terbaru keluaran tempatan dan digantikan dengan nama dari bahasa asing. Itu luahan perkongsian seorang pengguna platform Twitter (@aamirmisra) baru-baru ini.

Dahulu kita berbangga dengan Kancil, Rusa, Kembara, Kenari dan Kelisa. Semuanya guna bahasa Melayu.

Selepas itu muncul Viva (Latin), Nautica (Latin), Alza (Sepanyol), Myvi (Inggeris, singkatan daripada My Vision) dan Axia (Greek).

— Amīr ud-Dīn MR 🇲🇾🇪🇬 (@aamirmisra) March 4, 2021

Seketika seperti ada harapan untuk bahasa Melayu apabila muncul Aruz (berdasarkan perkataan 'arus') dan Bezza (berdasarkan perkataan 'beza').

Terbaharu, nama Ativa dipilih daripada bahasa Portugis.

Rupa-rupanya, istilah dalam bahasa Melayu tidak laku di ranah sendiri.

Peluang untuk memartabatkan bahasa kebangsaan sudah ada.

Cuma tidak digunakan dengan sebaik-baiknya.

Menurut Tuan Amir, menamakan kereta buatan tempatan dengan bahasa kebangsaan merupakan salah satu peluang untuk memartabatkan bahasa kebangsaan ke mata dunia.

Jika kita lihat pada zaman ini, liputan industri automotif semakin mudah dan meluas dengan perkongsian di pelbagai platform internet. Bahkan, kereta jenama tempatan sudah pun mengeksport kereta ke luar negara sekaligus dapat menaikkan bahasa kebangsaan ke arena antarabangsa.

Ciapan Tuan Amir turut dikongsikan oleh Facebook Page Ajar yang telah mendapat ratusan perkongsian dan komen dari pengguna Facebook. Rata-rata berkongsikan pendapat secara berhemah pro dan kontra mengenai perkara ini.

Bagaimana pula dengan anda? Wajarkah pengeluar-pengeluar kereta tempatan menggunakan bahasa kebangsaan semula untuk kereta keluaran mereka pada masa akan datang? Kongsikan pendapat anda diruangan komen.

Baca lagi artikel-artikel yang kami kongsikan pada minggu ini melalui pautan di bawah.

Dilengkapi Enjin Turbo, Ini Kos ‘Maintenance’ Perodua Ativa Yang Anda Kena Tahu

Ibarat Tempah Maut, Netizen Terkejut Ada Yang Masih Berani Guna Jalan Felda Aring

Isu Saman Ekzos Bising, Penjual Dan Pengeluar Juga Perlu Dikenakan Tindakan


Tidak Hirau ‘Review Mistik’ Pelanggan Lain, Sebuah Keluarga Diganggu Hantu Di Airbnb London

Sebelum anda membuat tempahan di sesuatu penginapan, pasti anda akan membaca ‘review’ terlebih dahulu, bukan? Manalah tahu tempat itu ‘berhantu’ atau tidak menepati citarasa anda.

Terbaharu, seorang pengguna Twitter @smfhazirah telah berkongsi pengalaman mistik yang dihadapinya dan keluarga apabila menginap di sebuah Airbnb di Heathrow, London.

Pernah kena kacau dengan hantu mat salleh kat airbnb in London 🤙 kalau dapat sambutan baru aku cerita 😂 https://t.co/gb3U1KcFuM

Menerusi perkongsian tersebut, pemilihan penginapan itu dibuat oleh ayahnya dan tempat itu dipilih kerana berdekatan dengan lapangan terbang. Ceritanya bermula apabila mereka sedang di dalam Uber dimana anak buahnya diberikan dua buah patung mainan, sebuah ada bateri dan sebuah lagi tiada.

Selepas tiba di penginapan mereka, gadis itu sempat bergurau dengan kakaknya apabila terdapat sebuah bilik yang berkunci di dalam rumah tersebut dan berseloroh mengatakan kemungkinan ada mayat atau barang bukti pembunuhan di dalamnya.

Gangguan dialami gadis itu pada jam 2 pagi apabila tiba-tiba patung yang diberikan oleh pemandu Uber tadi bersuara seperti dalam filem Chucky. Keesokan harinya, gadis tersebut memeriksa patung berkenaan dan terkejutnya apabila patung itu tidak mempunyai sebarang voiceline yang boleh membuatkan patung tersebut berbunyi.

Bukan itu sahaja, kakak iparnya juga memberitahu dia telah memadamkan suis patung berkenaan kerana risau ia akan bising ketika mereka sedang tidur. Malah, ibunya turut mengatakan berdepan dengan sesuatu yang lebih menyeramkan ketika dia sedang berehat dalam biliknya menunggu bapanya mandi.

Tambahnya, bapa kepada gadis itu mengatakan sudah membaca ‘review’ rumah itu dan mendedahkan bahawa rumah tersebut memang berhantu tetapi dia teruskan menyewa tempat penginapan tersebut.


Alif Satar Sah Positif COVID-19, Rakan Selebriti Bertindak Pantas Jalani Ujian Saringan

Semalam, kita dikejutkan dengan berita Alif Satar disahkan positif COVID-19 dan disebabkan itu Separuh Akhir Muzik Muzik 35 Episod Ke-3 telah ditunda ke tarikh yang bakal diumumkan kelak.

Untuk pengetahuan anda, Alif telah membuat persembahan di pentas Separuh Akhir Muzik Muzik 35 Episod Pertama. Lantaran itu, kesemua selebriti dan kakitangan yang terlibat telah mengambil tindakan pantas untuk menjalani ujian saringan COVID-19.

A post shared by Naim Daniel (@naimdanielx)

A post shared by SherryAlhadad (@sherry_alhadad)

A post shared by Haziq Hussni (@haziq_hotfm)

Bukan itu sahaja, para selebriti dan kakitangan sudah kuarantin diri di rumah. Tindakan pantas mereka mendapat pujian daripada netizen dan para netizen mendoakan agar mereka semua dikurniakan kesihatan serta keputusan yang keluar baik-baik sahaja.

Ketika ini, kerja-kerja sanitasi di lokasi terbabit juga dilaksanakan mengikut Prosedur Operasi Standard (SOP) oleh KKM. Kita masih belum menang, diharap anda kan sentiasa menjaga diri anda dan amalkan penjarakan sosial serta sentiasa memakai penutup muka.

Tahukah anda bahawa rambut Stacy ketika persembahan di SFMM35 menjadi perbualan netizen? Klik pautan di bawah untuk ketahui lebih lanjut.

Rambut Persis ‘Sakinah’, Penampilan Stacy Di Pentas SFMM35 Buat Netizen Terhibur

Separuh Akhir Muzik Muzik 35 Malam Ini Ditunda

Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen


Tidak Hormat Tanah Perkuburan, Gambar Perkahwinan Ini Dikecam

Sebut sahaja tentang perkahwinan, pasti anda terbayang gambar-gambar perkahwinan di tepi pantai dan taman, bukan?

Terbaharu, kecoh di media sossial apabila tular beberapa keping gambar seorang wanita berbusana pengantin di tanah perkuburan. Perkongsian tersebut mendapat perhatian ramai pihak.

Rata-rata netizen mengecam tindakan yang dilakukan iaitu bergambar di tanah perkuburan. Malah, netizen juga mengatakan bahawa tindakan yang dilakukan adalah sesuatu yang tidak bertanggungjawab.

Selain itu, netizen juga beranggapan bahawa pihak yang photoshoot di tanah perkuburan tersebut tidak beradab dan tidak menghormati sensitiviti agama orang lain.

kami yang christian ni pun xpernah langsung nak buat photoshoot macam ni dekat kawasan perkuburan.Sangat xhormat. Sakit hati.Demi mau viral, begini la dia, ingat benda tu boleh main2 ka. I hope u sleep well la cuci baik2 tu baju a😁takut nanti ada yg duduk tepi kau juga malam2

— justcallmechrissy🧚♂ (@chrissytwittwit) November 5, 2019

Kecewa dan malu bila tengok gambar dishoot dikawasan tanah perkuburan kristian. Tak hormat langsung agama lain. pic.twitter.com/0rqUzEFJRh

— Bangjim (@hazimhalimmmm) November 5, 2019

Hmm akak xmo cakap banyak. Ramai betul yg marah tgk gambar ni. Yelah, bergambar kat kubur kristian. Nk promote wedding dress punya pasal 🤦🏻♀🤦🏻♀ pic.twitter.com/rG9ehz1mu0

— 𝑅𝒶𝓂𝒾𝓇𝒶𝐵𝒶𝓀𝒽 (@JelitaAmyra) November 5, 2019

Pls jangan rt, like shoot dekat kubur tu. Fikir la kalau non-Muslim photoshoot gambar kawen kat kubur org Islam. Mau tak marah. Jgn la sensitiviti agama semua. Biadab sangat namanya.

— Amirbai (@amirgrievous) November 5, 2019

Untuk pengetahuan anda, gambar tersebut dimuat naik sendiri oleh pemilik butik dan perkongsian telah dipadam berikutan kecaman hebat ramai pihak. Malah, pemilik tersebut telah meminta maaf menerusi perkongsian daripada Harian Metro.

Menurutnya lagi, gambar tersebut dikatakan hanya sebagai koleksi peribadi dan tidak sangka akan tular sedemikian. Rata-rata netizen menyerang Facebook milik beliau meminta agar beliau memohon maaf secara terbuka kepada keluarga-keluarga si mati di tanah perkuburan tersebut.

Walau bagaimanapun, perkongsian tersebut telah dipadamkan setelah menerima kecaman. Apa pandangan anda mengenai isu ini? Adakah anda juga terkejut dengan gambar-gambar yang diambil?

Di bawah ini kami listkan beberapa artikel yang viral. Klik pautan di bawah untuk ketahui lebih lanjut.

Lelaki Ini Kecewa Hutan Di Gombak Jadi Tempat Pelupusan Haram Sampah Dan Beg Foodpanda

Lelaki Ini Dedah Cara Restoran Ikan Bakar ‘Halal’ Popular Di Korea Perdaya Pelancong Malaysia

Pengasas ‘The Ocean Cleanup’ Terkejut Dengan Sampah Yang Ditemui Di Perairan Malaysia


Tidak Hormati Privasi Pengguna, Usaha ‘Streamer’ Ini Cari Jodoh Dikecam Netizen

Sejak akhir-akhir ini, dapat dilihat anak muda semakin ramai yang mulai memilih untuk menjadi streamer sebagai kerjaya. Hobi dan minat bermain game serta mempunyai perwatakan yang menarik membuatkan orang ramai menonton streaming mereka bermain game.

Malah, terdapat para streamer yang sudah berjaya mencipta nama serta memperoleh wang yang banyak dan berkereta mewah menerusi kerjaya ini.

Dalam pada itu, di sebalik komuniti yang disukai ramai, tular sekali lagi seorang streamer yang sebelum ini pernah popular selepas merayu sumbangan RM300 daripada para penonton dengan iklan untuk mencari jodoh buat dirinya sendiri.

Meskipun niat untuk mencari jodoh adalah sesuatu yang baik, usaha Kidal dalam mencari jodoh dengan membuat streaming individu yang dikenali secara suai kenal melalui video call serta pendedahan profail Facebook kepada umum nampaknya kurang disenangi netizen.

Hal ini kerana suai kenal seharusnya dijalankan dengan penuh privasi dan bukanlah ditayangkan bersama para viewers yang ramai. Berikut merupakan respon netizen mengenai tindakan beliau yang menjalankan streaming sewaktu sesi suai kenal melalui media sosial.

Difahamkan terdapat individu yang beliau suai kenal kurang senang dengan tindakan beliau seterusnya memuat naik sebuah status sebelum dipadam beberapa jam kemudian. Kidal seterusnya menjalankan sebuah lagi live streaming bersama peminat dalam menjelaskan tindakannya.

Di sebalik kecaman yang diterima, beliau masih lagi mendapat sokongan daripada peminatnya yang menganggap tindakan beliau tidak menyalahi undang-undang.

Kongsikan pula pendapat anda mengenai isu ini? Adakah dibenarkan untuk seseorang individu menjalankan streaming dengan mengenali anda serta membuka profail Facebook anda secara terbuka atau sebaliknya?

Pada bulan lalu, streamer yang pernah mengecam Soloz ini telah menerima hadiah daripada Soloz selepas tampil membuat rayuan sumbangan daripada penonton sewaktu streaming.

‘Streamer’ Ucap Terima Kasih Selepas Rayuan Sumbangan RM300 Daripada Penonton Tercapai

‘Humble’ Dan Menghiburkan, Ini Sebabnya Soloz Berjaya Menjadi ‘Streamer’ Paling Popular Malaysia


Tidak Jaga Batas Cium Dahi Pelawak Indonesia, Meerqeen Kecewakan Hati Para Peminat

Drama Melur Untuk Firdaus bukan sahaja mencipta fenomena di Malaysia tetapi juga trending di negara seberang, Indonesia. Meerqeen dan Anna Jobling juga disambut seperti bintang terkenal ketika tiba di Indonesia baru-baru ini.

Ketika ini, Meerqeen dan juga Anna berada di Indonesia bagi memenuhi undangan sesi temu bual bersama media, stesen televisyen Trans TV dan juga sesi bertemu peminat. Akan tetapi, sebuah video yang dikongsikan oleh pelawak Indonesia, Kiky Saputri bersama Meerqeen telah mengundang bualan ramai orang.

A post shared by Kiky Saputri (@kikysaputrii)

Menerusi video terbabit, dapat dilihat Meerqeen mencium Kiky dan pelawak terbabit juga membalas ciuman di pipi Meerqeen. Malah, video tersebut juga dikongsikan kembali oleh ramai orang di media sosial.

Perkongsian video tersebut telah meraih perhatian orang ramai dan mengundang kecaman netizen. Rata-rata peminat turut berasa kecewa melihat tindakan Meerqeen yang tidak menjaga batas dan menyifatkan dia seolah-olah mengalami kejutan populariti.

Malah, ada segelintir netizen juga mahu ‘cancel’ Meerqeen’ kerana bertindak sedimikan rupa dan menghampakan hati para peminat yang menyokongnya.

Sementara itu, konsert Billie Eilish yang berlangsung semalam mendapat banyak ‘feedback’ negatif daripada penonton disebabkan pentas yang kecil. Klik pautan di bawah untuk ketahui lanjut.

Pentas Kecil Dan Terlalu Jauh, Penonton Luah Rasa Kecewa Dengan Penganjur Konsert Billie Eilish

Gigih Beratur Seawal 4 Pagi Dan Berpanas, Peminat Billie Eilish Kongsi Keterujaan Hadiri Konsert


Tidak Jaga Sensitiviti, Netizen Persoalkan Ismail Izzani Rakam Video Muzik Dalam Gereja

Nama Ismail Izzani tidak lagi perlu diperkenalkan dan pastinya ramai yang mengenali penyanyi yang cukup berbakat ini. Difahamkan, Ismail Izzani bakal hadir dengan lagu baharu iaitu ‘Ada Cara’ yang bakal menemui peminat pada hari ini.

Akan tetapi, mencuri perhatian netizen apabila rakaman video muzik Ada Cara itu dilakukan di sebuah gereja. Menurutnya, beliau sedar pemilihan lokasi penggambaran video muzik itu menyentuh ‘sensitiviti’ kepada penonton tetapi beliau berpegang kepada mesej yang mahu disampaikan menerusi lagu.

A post shared by @ ismailizzani_ on Sep 27, 2020 at 5:05am PDT

Menurut Ismail dalam satu kenyataan, beliau mahu penonton nampak jalan cerita tentang sepasang kekasih tetapi berbeza agama. Pemilihan gereja adalah supaya orang faham konteks jalan cerita Ada Cara dimana menyentuh soal agama. Maka, beliau tidak rasa ada yang salah jalankan penggambaran di gereja.

Untuk pengetahuan anda, lagu Ada Cara merupakan hasil ciptaannya bersama komposer Mas Dewangga dan Firdaus Rahmat. Kedua-dua komposer itu juga berperanan dalam penghasilan lirik bersama Mohd. Ariz dan Shaqiel Naufal termasuk Ismail.

Berikutan itu, rata-rata netizen ada yang mempersoalkan pemilihan lokasi video muzik ‘Ada Cara’ ini. Malah, ada juga yang tidak sabar mahu melihat hasilnya pada hari ini.

Apakah pandangan anda mengenai isu ini? Apa-apa pun, sama-sama kita lihat hasil video muzik lagu Ada Cara ini.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

T-Shirt Kedah Digayakan Pelakon Dalam Filem Tamil Buat Netizen Terhibur Dan Bangga

Dakwa Ayam Goreng McDonalds Berulat, Gadis Ini Mohon Maaf Dan Akui Sengaja Sebar Fitnah

Bermula Dengan Kedai Kopi Di Rumah, Pemuda Berusia 21 Tahun Ini Berjaya Buka Kafe Sendiri


Tidak Jumpa Jalan Pulang, Penunggang Motosikal Ini Sesat 11 Jam Gara-Gara ‘Ditipu’ Waze

Pada masa hari ini kebanyakkan pengguna jalan raya yang bergerak ke sesuatu lokasi berpandukan bantuan aplikasi Waze untuk mengelakkan kesesakan dan sampai pada masa lebih singkat.

Bagaimanapun adakalanya sistem teknologi itu tidak dapat berfungsi dengan baik sehingga boleh menyebabkan kesukaran kepada pengguna.

Baru-baru ini seorang penunggang motosikal diselamatkan oleh pihak berkuasa selepas 11 jam tersesat mengikut laluan yang diarahkan oleh Waze.

Menurut TikTok @markpik86, penunggang motosikal yang dikenali sebagai ‘Wan’ mahu pulang ke Sepang dari Bukit Bunga, Kelantan. Bagaimanapun Waze telah membawanya ke beberapa laluan yang tidak pernah dilaluinya.

Wan Sesat 😔 #fypシ #berandatiktok #viral #bukitfrazer #fypシ゚viral #fypdongggggggg

Antara laluan yang dilalui Wan, dari Raub ke Bukit Fraser, kemudian menembusi Hulu Selangor. Sejurus menerima live location yang diberikan oleh Wan, @markpik86 segera menuju ke lokasi tersebut.

“Alhamdulilah kita terus bergerak ke lokasi dia berikan. Dia masuk jalan kecil berliku gelap. Syukur dapat selisihnya dengan dia. tengok raut muka Wan, dia rasa bersyukur sangat-sangat,”  kata @markpik86.

Menurut Wan, dia bertolak dari Bukit Bunga pukul 3 petang. Ini bermakna dia sudah berada di atas motosikal kira-kira 11 jam lamanya yang mana perjalanan laluan itu didakwa selalunya cuma mengambil masa 5 jam sahaja.

Menurut netizen, mereka juga pernah ‘terkena’ perkara yang sama. Mereka dibawa ke laluan yang tidak pernah dilalui kemudian sampai di tempat yang kurang menyenangkan seperti tanah perkuburan, kawasan perumah terbiar atau di tepi hutan.

Dalam pada itu netizen mencadangkan agar menggunakan Google Maps berbanding Waze sekiranya mahu menggunakan aplikasi penunjuk arah pada waktu malam kerana data laluannya lebih baik.

Ada juga yang mencadangkan untuk set ikon pada Waze menggunakan kereta walaupun pengguna menunggang motosikal kerana aplikasi itu akan memberi petunjuk arah jalan terpintas yang boleh dilalui oleh motosikal seperti kawasan berhutan dan laluan kecil.

Sementara itu orang ramai turut mencadangkan untuk membaca ayat-ayat suci Al-Quran dan doa sebelum memulakan perjalan atau ketika sesat supaya dipermudahkan urusan untuk sampai ke destinasi yang hendak dituju.


Tidak Kecil Hati, Joe Flizzow Hanya Ketawa Bila Disamakan Dengan ‘Pak Cik Botak’

Semalam tular video kegiatan sekumpulan lelaki Melayu yang menyamun seorang pemandu lelaki berbangsa Cina. Menerusi video tersebut, dapat dilihat aksi 4 orang suspek yang bertindak memecahkan cermin kereta mangsa dan memukul serta menyamun mangsa.

Susulan kes tersebut, nama Joe Flizzow iaitu seorang rapper terkenal telah ‘trending’ di Twitter. Ini kerana, ada segelintir netizen yang mengatakan wajah suspek seiras wajah Joe Flizzow dan turut menjadikan ia sebagai bahan jenaka.

Joe flizzow but eco shop version https://t.co/qKV4fs3W3e

— c h a n e l l e 🌻 (@chanellegguerzo) April 19, 2021

Joe Flizzow beli kat Pavillion vs Joe Flizzow order online copy ori gred AAA 1:1 pic.twitter.com/sYhOrOksYw

Perkara tersebut telah mendapat perhatian Joe Flizzow dan dalam satu video, beliau menegaskan bahawa bukan dirinya suspek kes samun seperti yang tular di media sosial.

Perkongsian Joe Flizzow mendapat perhatian netizen dan rata-rata netizen turut terhibur dengan video penafian yang dimuatnaik olehnya. Difahamkan, keempat-empat suspek samun tersebut telah ditahan pihak polis semalam.

Menurut Ketua Polis Daerah Klang Selatan, Asisten Komisioner Shamsul Amar Ramli, ujian awal saringan air kencing mendapati kesemua suspek positif dadah dan kes ini disiasat mengikut seksyen 394/427 Kanun Keseksaan.

Buat anda yang terlepas berita berkaitan kes samun tersebut, klik pautan di bawah untuk ketahui lebih lanjut.

Polis Tangkap 4 Suspek Kes Samun, Semuanya Disahkan Positif Dadah

Berang Ditegur Tidak Pakai Pelitup Muka, ‘Pak Lebai’ Ini Bertindak Ugut Dan Cekik Pekerja Kedai


Tidak Kecoh ‘Dikasari’ Sewaktu Lakonan, Fezrul Khan Puji Sikap Profesional Fathil Dani

Sebelum ini, kontroversi melibatkan Fezrul Khan dan Reen Rahim telah menjadi perhatian ramai apabila Reen Rahim mendakwa Fezrul Khan mencekiknya terlalu kuat sehingga membahayakan nyawanya ketika dalam satu babak lakonan mereka.

Susulan itu, Fezrul menegaskan bahawa dirinya tahu selok-belok dalam dunia badan beruniform kerana pernah belajar serta berpengalaman berlakon babak-babak aksi. Terbaharu, Fezrul memuat naik sebuah video di Instagram miliknya menunjukkan aksinya menolak Fathil Dani ke dinding sehingga potret gambar terjatuh dalam sebuah adegan.

A post shared by Fezrul Khan Junaidi ™ (@fezrulkhan)

“Kalau pelakon lain ni mau masuk Melodi lagi kena hempas, kena baling kena cekik. Lepas tu ‘play victim (jadi mangsa) dan attention (tarik perhatian). Make believe (membuatkan ia dipercayai).” tulis Fezrul di Instagram.

Lantaran itu, Fezrul memuji sikap profesional Fathil yang tidak menjadikan ia satu isu besar dan seperti menyindir seseorang. Menjengah ke ruangan komen, rata-rata netizen bertanya sama ada Fezrul menyindir seseorang yang pernah berlakon adegan aksi dengannya sebelum ini.


Tidak Kejar Wang, Pak Cik Ini Jual Jemput-Jemput 10 Sen Demi Beramal Sentuh Hati Netizen

Jika kita merasakan diri kita sudah susah, sebenarnya ada lagi yang susah daripada kita. Andai kata kita tidak mampu membantu dengan sumbangan yang banyak, memadai kita menghulurkan sedikit bantuan kepada mereka yang memerlukan.

Pak Mail yang berniaga jemput-jemput 10 sen di Kluang, Johor jadi buah mulut orang ramai dan menyentuh hati rakyat Malaysia apabila beliau sanggup keluarkan duit simpanan untuk bantu mereka yang terjejas serta berniaga untuk bersedekah.

Untuk pengetahuan anda, Pak Mail hanya menjalankan perniagaan secara kecil-kecilan dengan menjual pelbagai jenis jemput-jemput daripada pelbagai buah antaranya nangka, betik, jagung, nenas, tembikai susu dan sayur dan kesemuanya sehingga kini masih dijual dengan harga 10 sen sebiji.

Meskipun begitu, beliau tetap berfikiran optimis dan yakin rezeki itu semuanya daripada Tuhan dan perlu dikongsikan dengan mereka yang memerlukan. Pak Mail yang kini berumur 74 Tahun mengatakan bahawa aktiviti berniaga ini hanya sekadar mengisi masa lapang dan mampu menjual 2,000 ketul jemput-jemput sehari.

Malah, pada bulan Ramadan, jemput-jemput akan diberikan secara percuma sahaja kepada orang ramai. Andai kata anda berpeluang ke Kluang, Johor tetapi tidak singgah ke gerai Pak Mail ni memang rugi. Jangan lupa ke sini!

Sementara itu, kami kongsikan beberapa kisah inspirasi yang anda boleh baca pautan di bawah ini.

11 Tahun Keliling Dunia, Kisah Juruterbang Yang Kini Jadi ‘Pilot’ Van Jenazah Curi Perhatian Netizen

Pernah Koma Selama 6 Bulan, Kisah Tidak Putus Asa Petugas Stesen Minyak Ini Sentuh Hati Netizen

Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya


Tidak Kekok Cium Kaki Dalam Telefilem, Lakonan Ellie Suriati Buat Netizen Tergamam

Sebuah video yang memaparkan babak dalam telefilem Ayat Dari Langit telah menjadi bualan netizen. Mana tidaknya, babak yang memaparkan Ellie Suriati menjirus air lalu mencium kaki lelaki membuatkan ramai terkejut dengan adegan tersebut.

Video tersebut dikongsikan oleh bambam_studios di akaun Instagramnya. Dapat dilihat dalam video tersebut, lakonan Ellie memang kelihatan ‘real’ dan beliau tidak kekok melakonkan wataknya.

A post shared by Bambam Studios (@bambam_studios)

Melihat ke ruangan komen, rata-rata netizen terkejut kerana Ellie sanggup melakukan adegan tersebut dan ada juga yang risau apabila babak seperti ini muncul di kaca TV.

Bukan itu sahaja, ada juga netizen yang berasa takut untuk menonton telefilem ini terutama sekali ketika bulan Ramadan ini. Malah, kesanggupan Ellie mencium kaki membuatkan ramai tertanya-tanya kaki siapakah diciumnya dan terfikir reaksi suami Ellie apabila melihat babak tersebut. Apakah pendapat anda akan hal ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Akui Terdesak Perlukan Wang, Pelakon Iklan ‘Tidak Sedar’ Promosi Aktiviti Judi Sempena Aidilfitri

Bermula Sebagai Jenaka, Lokasi Popular ‘Geng Plastik Hitam’ Akhirnya Diserbu Jabatan Agama Islam Perak

Imam Tidak Perasan Mikrofon Tertutup, Tindakan Pantas Pak Cik Ini Curi Tumpuan Netizen


Tidak Kelihatan Di Set ‘Reshoot’ Aquaman 2, Amber Heard Sudah Diganti Secara Senyap?

Beberapa hari lepas keseluruhan filem dan siri televisyen DC Comics secara rasminya memasuki era baharu dengan penjenamaan semula DC Films kepada DC Studios.

Sementara Warner Bros. terus berusaha mengembangkan DC Extended Universe (DCEU), studio itu masih berhadapan dengan kontroversi di sebalik tabir khususnya, pelakon wanita Amber Heard mengenai peranannya yang akan datang dalam Aquaman and the Lost Kingdom, sekuel filem Aquaman yang dinanti-nantikan tahun depan.

Ketika ini peminat masih tertanya-tanya adakah Amber Heard masih mempunyai tempat di dalam DC Universe yang baharu?

Selama bertahun-tahun, status DCEU sebenar Amber telah telah menjadi tanda tanya kepada peminat. Menerusi artikel epicstream, masa depan Amber Heard tidak lagi cerah seperti dahulu lagi.

Menurut artikel The Direct, Heard mendakwa bahawa selepas memainkan watak Mera diraja Atlantis dalam Aquaman 2018, Warner Bros. telah mengurangkan peranannya dalam Aquaman 2, serta dia meluahkan perasaannya bahawa studio itu ibarat tidak mahu membawanya kembali untuk filem tersebut.

Sementara itu, Warner Bros. dengan kesemua krew penerbitan menafikan perkara ini malah mengalu-alukan Heard kembali dengan tangan terbuka, serta mengambil kira situasi ini sejak beberapa tahun lalu.

Baru-baru ini sumber dari DC scooper pula, Syl Abdul berkata, pelakon itu bukan sahaja diketepikan daripada penggambaran, malah pelakon baharu bagi watak Mera turut dikesan di set.

Ia susulan sesi reshoot untuk beberapa adegan Aquaman 2 sedang berlangsung pada ketika ini dan Amber tidak kelihatan di set. Abdul juga menyatakan bahawa identiti pelakon baharu itu mungkin sedang dirahsiakan, tetapi pihak Warner Bros masib berdiam tentang status Amber Heard dalam filem ini.

Minggu lalu, laporan daripada The Hollywood Reporter memberi kenyataan baharu mengenai rancangan masa depan syarikat produksi untuk DCEU yang kini dijenamakan semula tetapi yang menarik, status Amber tidak diberitahu kepada media.

Ketika ini Warner Bros. sedang membina semula francais dan semestinya mereka mahu menghapuskan sebarang faktor yang boleh menyebabkan kontroversi kembali memberi impak negatif kepada mereka. Aquaman and the Lost Kingdom dijadualkan untuk tayangan di pawagam pada 25 Disember 2023.


Aliff Syukri Didakwa Hina Islam Dan Bulan Ramadan Dalam Muzik Video Terbaharu

Jutawan dan pengasas barangan kosmetik, Datuk Seri Aliff Syukri sekali lagi tampil dengan kontroversi terbaharu di bulan Ramadan tahun ini. Kontroversi ini terjadi selepas video klip lagu raya terbaharu beliau yang bertajuk ‘Kelepok Raya’ mendapat kritikan meluas daripada warganet.

Tema video itu tertumpu di antara Aliff dan isterinya yang sedang sibuk menyambut Raya. Ia menjadi kontroversi apabila terdapat 3 lelaki yang menari di sawah padi memakai songkok bersama beberapa pakaian yang kelihatan sangat di luar kebiasan berserta hiasan barang kemas.

Sementara dalam adegan lain, Aliff boleh dilihat berbaring di samping ramai lelaki lain memakai baju melayu sambil menari secara seksi.

Sejak ditayangkan kepada umum, video klip tersebut mendapat lebih 20,000 tontonan hanya dalam tempoh 2 jam. Netizen turun ke ruangan komen untuk menyatakan ketidakpuasan hati mereka terhadap video klip tersebut.

Netizen menyerang Aliff Syukri dengan menyatakan bahawa dia tidak menghormati Islam, Bulan Suci Ramadan dan juga baju melayu tradisional.

“Sejujurnya saya boleh terima lagu itu. Tetapi konsep muzik video itu begitu tersasar untuk Raya. Tidak perlu penari seperti itu. Saya boleh katakan bahawa ia adalah pencemaran budaya yang tidak sepatutnya wujud,” komen seorang pengguna.

“Memakai songkok dengan rantai dan singlet. Tidak menghormati baju melayu tradisional kita,” kata seorang lagi.

“Lelaki lembut di Malaysia semua selamat, tak kena serang dengan jabatan agama. Yang tak selamat sajat seorang sahaja,” kata netizen lain dalam nada menyindir.

Manakala seorang netizen di Facebook menyatakan bahawa ini adalah cara halus Aliff untuk mempromosikan budaya ‘sotong’ di Malaysia dengan menyiarkan konsep muzik video yang negatif.

“Budaya negatif mempromosi puak ‘sotong melampau’ dalam kandungan media tempatan. Memualkan! Elok kerajaan atau KKMM ambil tindakan sekat siaran YouTube puak ini. Tak sesuai dengan budaya islamik dan timur. lebih2 lagi lagu2 dan content berkaitan hari mulia yg disambut umat Islam,” katanya.

Soalan kurang ajar, Aliff Syukri mengamuk dan marah AC Mizal dalam set penggambaran? Rujuk pautan di bawah untuk membaca.

Terima Soalan ‘Kurang Ajar’, Aliff Syukri Mengamuk Dan Marah AC Mizal Dalam Set Penggambaran?

Selepas Dimarahi Ibu, Lagu Aliff Syukri Raih Lebih 60,000 ‘Dislike’ Di YouTube

Chef Wan Nasihat Aliff Syukri Perbaiki Resipi Produk Sebelum Jual Kepada Orang Ramai